open-index/open-wikipedia-markdown huggingface dataset:
ബിന്ദു പണിക്കർ

മലയാളചലച്ചിത്രവേദിയിലെ പ്രശസ്തയായൊരു നടിയാണ് **ബിന്ദു പണിക്കർ**. ഇംഗ്ലീഷ്: Bindu Panicker. 1992ൽ സിബി മലയിൽ സംവിധാനംചെയ്ത കമലദളത്തിലൂടെ ചലച്ചിത്രരംഗത്തെത്തി. ഹാസ്യതാരമായാണ് ബിന്ദു പണിക്കർ ശ്രദ്ധിക്കപ്പെട്ടതെങ്കിലും ഇപ്പോൾ അമ്മവേഷങ്ങളിലും ഈ താരം സജീവമാണ്. ജഗതിയുടെ ഭാര്യയായാണ് മിക്ക സിനിമകളിലും ബിന്ദു അഭിനയിച്ചിട്ടുള്ളത്. അമ്മ എന്ന മലയാളസിനിമാകലാകാരരുടെ സംഘടയിലെ അംഗമായ ബിന്ദു, നിരവധി ഓഫീസ് ഭാരവാഹിത്വങ്ങളും വഹിച്ചിട്ടുണ്ട്. മലയാളചലച്ചിത്രനടൻ സായികുമാറാണ്, ഭർത്താവ്‌. ഇരുവരുടെയും രണ്ടാംവിവാഹമായിരുന്നു.

## ജീവിതരേഖ
1972 ഏപ്രിൽ 29നു് ദാമോദരപ്പണിക്കരുടെയും നീനയുടെയും മകളായി, കോഴിക്കോടാണ്, ബിന്ദു ജനിച്ചത്. മാതാപിതാക്കൾ മിശ്രവിവാഹിതരായിരുന്നു. അച്ഛൻ ഹിന്ദു-പണിക്കർ -വിഭാഗത്തിൽപ്പെട്ടയാളും അമ്മ ക്രിസ്ത്യാനിയുമായിരുന്നു. ബിന്ദുവിന്, രണ്ടു സഹോദരന്മാരാണുള്ളത്. ജ്യേഷ്ഠൻ ഹരികുമാറും അനുജൻ രവികുമാറും. അച്ഛൻ ഇന്ത്യൻ ആർമിയിൽ ഉദ്യോഗസ്ഥനായിരുന്നു. അവിടെനിന്നു റിട്ടയർചെയ്തശേഷം കൊച്ചിൻ പോർട്ട് ട്രസ്റ്റിൽ ഉദ്യോഗസ്ഥനായി ജോലിചെയ്തു. നീന വീട്ടമ്മയായിരുന്നു. അച്ഛന്റെ ഉദ്യോഗംമൂലം എറണാകുളത്ത്, വെല്ലിങ്ടൺ ദ്വീപിലായിരുന്നു ബിന്ദുവിൻ്റെ കുടുംബം താമസിച്ചിരുന്നത്.

പ്രാഥമികവിദ്യാഭ്യാസം ബ്രിസ്കോ സ്കൂളിലും പ്രീഡിഗ്രി എറണാകുളം വിദ്യാനികേതനിലുമായിരുന്നു. തുടർന്ന്, ബിന്ദു ഫാർമസിസ്റ്റ് ഡിപ്ലോമ പാസ്സായി. അതിനുശേഷം ആറുമാസക്കാലത്തോളം വീട്ടിലിരുന്നപ്പോളാണ്, നൃത്തപഠനംതുടങ്ങിയത്.  കലാഭവനിൽനിന്ന്, ശാസ്ത്രീയനൃത്തത്തിൽ പരിശീലനവുംനേടി.  തുടർന്ന്, കമലദളം എന്ന സിനിമിയിലേക്ക് നർത്തകിമാരെ ആവശ്യപ്പെട്ടുകൊണ്ടുള്ള പരസ്യത്തിലേക്ക്, ബിന്ദുവറിയാതെ സുഹൃത്ത് ശർമിള അപേക്ഷയയയ്ക്കുകയും തുടർന്ന്, ഓഡീഷനുവേണ്ടി കത്തു ലഭിയ്ക്കുകയുംചെയ്തു.

സംവിധായകനായിരുന്ന ബിജു വി. നായരാണ് ആദ്യഭർത്താവ്. 1997 ഒക്ടോബർ 27നായിരുന്നു വിവാഹം. ഈ ദാമ്പത്യത്തിൽ അരുന്ധതി പണിക്കർ (കല്യാണി) എന്ന മകളുണ്ട്. ആറു വർഷങ്ങൾക്കുശേഷം, (2003ൽ) ഹൃദയാഘാതംമൂലം ബിജു നായർ  നിര്യാതനായി. ബിജു നായരുടെ മരണത്തിനുശേഷം, 2009ൽ നടൻ സായി കുമാറിനെ ബിന്ദു വിവാഹംകഴിച്ചു. കുടുംബത്തോടൊപ്പം കൊച്ചിയിലാണു സ്ഥിരതാമസം. ബിന്ദു, തന്റെ വിവാഹംതകർത്തുവെന്ന് സായികുമാറിന്റെ ആദ്യഭാര്യ പ്രസന്ന, ആരോപണമുന്നയിച്ചിരുന്നു. അക്കാലത്ത്, ഈ ആരോപണങ്ങൾ രണ്ടുപേരും നിഷേധിച്ചിരുന്നെങ്കിലും സായികുമാറിന്, പ്രസന്നയിൽനിന്നു വിവാഹമോചനംലഭിച്ച ഉടൻതന്നെ സായികുമാറും ബിന്ദുവും വിവാഹിതരായി. 

## ചലച്ചിത്ര രേഖ

## പുരസ്കാരങ്ങൾ

## അവലംബം

* 
* http://www.dishant.com/cast/Bindu-Panicker.html 
വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:1968-ൽ ജനിച്ചവർ
ചട്ടുകം

അടുക്കളയിൽ പാചകത്തിന് ഉപയോഗിക്കുന്ന ഒരു ഉപകരണമാണ് **ചട്ടുകം**. ദോശ, ചപ്പാത്തി എന്നിങ്ങനെ പരന്ന ഭക്ഷണസാധനങ്ങൾ പാചകം ചെയ്യുമ്പോൾ അവ മറിച്ചിടാനാണ് ചട്ടുകം കൂടുതലായി ഉപയോഗിക്കുന്നത്. പായസം പോലെയുള്ള ഭക്ഷ്യവിഭവങ്ങൾ തയ്യാറാക്കുമ്പോൾ അവ ഉരുളിക്കടിയിൽ കരിഞ്ഞുപിടിക്കാതിരിക്കാൻ ഇളക്കുന്നതിനും ഇത് ഉപയോഗിക്കുന്നു. പൊതുവേ ഒരറ്റം പരന്നിട്ട് മറുഭാഗത്ത് ഒരു നീളൻ പിടിയുമാണ് ചട്ടുകത്തിന്റെ ആകൃതി. മരം കൊണ്ടും ലോഹം കൊണ്ടുമുള്ള ചട്ടകങ്ങൾ കണ്ടുവരുന്നു.
വർക്കല പാപനാശം

തിരുവനന്തപുരം ജില്ലയിലെ വർക്കലയ്ക്കടുത്തുള്ള കടൽത്തീരമാണ്‌ **വർക്കല പാപനാശം**. ഇവിടെനിന്ന് ഒരു കിലോമീറ്റർ ദൂരമേ 900 വർഷത്തെ പഴക്കം കണക്കാക്കപ്പെടുന്ന വൈഷ്ണവക്ഷേത്രമായ വർക്കല ജനാർദ്ദനസ്വാമി ക്ഷേത്രത്തിലേക്കുള്ളൂ. പാപനാശം കടപ്പുറത്ത് ബലിതർപ്പണത്തിനായി ആയിരക്കണക്കിന്‌ ജനങ്ങൾ എത്താറുണ്ട്. ഇവിടെ മുങ്ങിക്കുളിച്ചാൽ എല്ലാ പാപവും പോകുമെന്നാണ്‌ വിശ്വാസം. വിനോദസഞ്ചാരകേന്ദ്രവും കൂടിയാണ്‌ ഇവിടം.
ഹെയ്റ്റി ഭൂകമ്പം (2010)

thumb|right|ബ്രസീലിയൻ പട്ടാളം സംഘടിപ്പിച്ച ഒരു ദുരിതാശ്വാസ ക്യാമ്പ്
വൻതോതിലുള്ള ദുരിതവും ആൾനാശവും വിതച്ച ഭൂകമ്പമായിരുന്നു റിക്റ്റർ സ്കൈലിൽ 7.0 മാഗ്നിറ്റ്യഡിലുണ്ടായ **2010 ലെ ഹെയ്റ്റി ഭൂകമ്പം**. 2010 ജനുവരി 12 ചൊവ്വാഴ്ച പ്രാദേശിക സമയം 16:53:09 നു്‌ അനുഭവപ്പെട്ട ഈ ഭൂകമ്പത്തിന്റെ പ്രഭവകേന്ദ്രം ഹെയ്റ്റിയുടെ തലസ്ഥാന നഗരിയായ പോർട്ട് ഔ പ്രിൻസിൽ നിന്ന് ഏകദേശം 25 കിലോമീറ്റർ ദൂരം മാറിയാണ്‌. 13 കിലോമീറ്റർ ആഴത്തലുള്ളതായിരുന്നു ഈ ഭൂകമ്പം. അമേരിക്കൻ ഐക്യനാടുകളുടെ ജിയോളജിക്കൽ സർ‌വ്വേ റെക്കോർഡ് ചെയ്തത് പ്രകാരം നിരവധി തുടർചലനങ്ങളും ഈ ഭൂകമ്പത്തെ തുടർന്നുണ്ടായി. അന്തർദേശീയ റെഡ്ക്രോസ് സംഘടനയുടെ കണക്ക് പ്രകാരം ഏകദേശം മുപ്പത് ലക്ഷം ജനങ്ങൾ ഈ ഭൂകമ്പത്തിന്റെ കെടുതികൾ അനുഭവിച്ചു. രണ്ട് ലക്ഷത്തിലധികം ജനങ്ങൾ മരണപ്പെട്ടതായി  കണക്കാക്കുന്നു.. 70,000 മൃതശരീരങ്ങൾ കൂട്ടശ്മശാനത്തിൽ മറമാടിയതായി ജനുവരി 18 ന്‌ ഹെയ്റ്റിയുടെ പ്രധാനമന്ത്രി ജീൻ-മാക്സ് ബെല്ലെറൈവ് അറീക്കുകയുണ്ടായി. 

പോർട്ട് ഔ-പ്രിൻസ് നഗരത്തിലും  അടുത്ത പ്രദേശങ്ങളിലും ഭൂകമ്പം വൻ നാശനഷ്ടങ്ങളുണ്ടാക്കി. രാഷ്ട്രപതിയുടെ കൊട്ടാരം,നാഷനൽ അസംബ്ലി കെട്ടിടം, പോർട്ട്-ഔ-പ്രിൻസ് കതീഡ്രൽ,മുഖ്യ ജയിൽ എന്നിവയുൾപ്പടെ നിരവധി സുപ്രധാന കെട്ടിടങ്ങൾക്ക് കാര്യമായ കേടുപാടുകൾ വരികയോ നാശം സംഭവിക്കുകയോ ചെയ്തു. ഈ പ്രദേശത്തുള്ള മിക്കവാറും എല്ലാ ആശുപത്രികളും തകർ‍ന്നടിഞ്ഞു.  യുനൈറ്റഡ് നാഷൻസ് സ്റ്റെബെലൈസേഷൻ മിഷൻ ഇൻ ഹെയ്റ്റിയുടെ ആസ്ഥാന കെട്ടിട്ടം തകരുകയും ആസ്ഥാന മേധാവി ഹെഡി അന്നബി, അദ്ദേഹത്തിന്റെ ഡെപ്യൂട്ടി കാർലോസ് ഡാ കോസറ്റ, ആക്റ്റിംഗ് പോലീസ് കമ്മീഷണർ എന്നിവർ മരണപ്പെട്ടതായും ഐക്യരാഷ്ട്ര സഭ  റിപ്പോർട്ട് ചെയ്യുകയുണ്ടായി.. 

thumb|right|ഭൂകമ്പം നടന്ന ഹെയ്റ്റിയ്ടെ ആകാശ വീഡിയോ

## അവലംബം

വർഗ്ഗം:ഭൂകമ്പങ്ങൾ
ഗാനിമേഡ്

സൗരയൂഥത്തിലെ ഏറ്റവും വലിയ ഉപഗ്രഹമാണ്‌ വ്യാഴത്തിന്റെ ഏഴാമത്തെ     ഉപഗ്രഹമായ  **ഗാനിമേഡ്** (Ganymede). ഗലീലിയോയാണ്‌ 1610 ജനുവരി 7-ന്‌ ഗാനിമേഡ് കണ്ടെത്തിയത്. അയോ, കാലിസ്‌റ്റോ,  യൂറോപ്പ എന്നിവയുൾപ്പെടുന്ന ഗലീലയൻ ഉപഗ്രഹങ്ങളിൽ ഒന്നാണിത്.

ഗാനിമേഡിന്റെ ശരാശരി ആരം 2634 കിലോമീറ്ററാണ്‌, ഇത് ഭൂമിയുടെ ആരത്തിന്റെ 0.413 മടങ്ങാണ്.  സൗരയൂഥത്തിലെ ഏറ്റവും ചെറിയ ഗ്രഹമായ‌ ബുധനെ  അപേക്ഷിച്ച് 8% കൂടുതലാണിത്. 5268 കിലോമീറ്ററാണ് ഗാനമേഡിന്റെ വ്യാസം .

സ്വന്തമായ കാന്തിക മണ്ഡലം ഉള്ള സൗരയൂഥത്തിലെ ഒരേ ഒരു ഉപഗ്രഹമാണ് ഗാനിമേഡ്. അതിനാൽ തന്നെ ഗാനിമേഡിൽ ഇരുമ്പിന്റെയും നിക്കലിന്റെയും മിശ്രിതമായ ഒരു അകക്കാമ്പ് ഉണ്ടെന്ന് അനുമാനിക്കപ്പെടുന്നു . ഭൂമിയിൽ ഉള്ളതിനേക്കാൾ വളരെ അധികം ജലം ഗാനിമേഡിൽ ഉണ്ടെന്ന് അനുമാനിക്കപ്പെടുന്നു .സിലിക്കേറ്റു പാറകളും ജല ഐസും അടങ്ങുന്നതാണ് ഗാനിമേഡിന്റെ ഘടന . യൂറോപ്പാക്കു സമാനമായ ചില പ്രതല സവിശേഷതകൾ ഗാനിമേഡിന്റെ ചില ഭാഗങ്ങളിൽ ഉണ്ട്. ഭൗമശാസ്ത്രപരമായി ജീവസ്സുറ്റ ഒരുപഗ്രഹമാണ് ഗാനിമേഡ്. വ്യാഴത്തിൽനിന്നും പത്തു ലക്ഷത്തിലധികം കിലോമീറ്റർ അകലെയാണ് ഗാനിമേഡിന്റെ ഭ്രമണപഥം. 1972ൽ ഇന്ത്യൻ ശാസ്ത്രജ്ഞരാണ് ഗാനിമേഡിന്റെ അന്തരീക്ഷം സ്ഥിരീകരിച്ചത് . വളരെ നേർത്തതാണ് ഗാനിമേഡിന്റെ അന്തരീക്ഷം. ഓക്സിജൻ ആണ് പ്രധാന അന്തരീക്ഷ വാതകം. ഗാനിമേഡിൽ നിന്നും പുറത്തുവരുന്ന ജല കണങ്ങളിൽ സൂര്യ പ്രകാശത്തിലെ അൾട്രാവയലറ്റിനും മുകളിൽ ആവൃത്തിയുള്ള വൈദ്യുതകാന്തിക തരംഗങ്ങൾ പ്രവൃത്തിച്ചു ഓക്സിജൻ വേർപെടുത്തുന്നതുകൊണ്ടാണ് ഈ ഓക്സിജനുള്ള അന്തരീക്ഷം രൂപപ്പെടുന്നത് ( radiolysis, ). വേർപെടുന്ന ഹൈഡ്രജൻ അതിന്റെ വർധിച്ച കണികാ വേഗം മൂലം ബഹിരാകാശത്തേക്ക് പോകുന്നു. റഷ്യൻ സ്പേസ് റിസേർച് ഇൻസ്റ്റിറ്റ്യൂട്ട് ഒരു ഗാനിമേഡ് ലാൻഡർ പദ്ധതിയിടുന്നുണ്ട് . പ്രാവർത്തികമായാൽ ഗാനിമേഡിനെപ്പറ്റിയുള്ള വിലപ്പെട്ട വിവരങ്ങൾ ആ ദൗത്യത്തിൽ നിന്നും ലഭിക്കും .

## അവലംബം


വർഗ്ഗം:വ്യാഴത്തിന്റെ ഉപഗ്രഹങ്ങൾ
സുലൈമാൻ നബി

ഇസ്ലാമികവിശ്വാസമനുസരിച്ച് പ്രവാചകന്മാരിലൊരാളാണ്‌ **സുലൈമാൻ**. ക്രിസ്തീയവിശ്വാസത്തിൽ **സോളമൻ** എന്നറിയപ്പെടുന്നു. പ്രവാചകനായിരുന്ന ദാവൂദിന്റെ (ദാവീദ്) മകനാണ്‌. ഖുർആനിൽ പേര് പരാമർശിച്ചിട്ടുള്ള 25 പ്രവാചകന്മാരിലൊരാളാണ്‌.

വിശ്വാസമനുസരിച്ച് സുലൈമാൻ ഒരു കാലത്ത് ഈ ഭൂമി അടക്കി ഭരിച്ചിരുന്നു. മറ്റ് സൃഷ്ടികളും അദ്ദേഹത്തിന്റെ ദാസന്മാരായിരുന്നു. പക്ഷിമൃഗാദികളുടെ ഭാഷ അറിയാമായിരുന്നു.

വർഗ്ഗം:ഇസ്ലാമിലെ പ്രവാചകന്മാർ
യുണൂസ

ഐക്യരാഷ്ട്രസഭയുടെ സ്പേസ് ഏജൻസിയാണ് **യുണൂസ** അഥവാ **യുണൈറ്റഡ് നേഷൻസ് ഓഫീസ് ഫോർ ഔട്ടർ സ്പേസ് അഫയേഴ്സ്**. 1985 ഡിസംബർ 13-നാണ് ഇത് സ്ഥാപിക്കപ്പെട്ടത്. 

വർഗ്ഗം:ഐക്യരാഷ്ട്രസഭയുടെ ഏജൻസികൾ
വർഗ്ഗം:ബഹിരാകാശഗവേഷണകേന്ദ്രങ്ങൾ
ചവറ

right|thumb|200ബിന്ദു|അഷ്ടമുടിക്കായൽ
കേരളത്തിൽ കൊല്ലം ജില്ലയിൽ ചവറ ഗ്രാമപഞ്ചായത്തിൽ സ്ഥിതിചെയ്യുന്ന സ്ഥലമാണ് **ചവറ**. കൊല്ലം ആലപ്പുഴ ഹൈവേയിൽ കൊല്ലത്തു നിന്നും 14 കിലോമീറ്റർ അകലെയാണ് ചവറ സ്ഥിതി ചെയ്യുന്നത്. ചവറയുടെ തെക്ക് ഭാഗത്ത് അഷ്ടമുടി കായലും പടീഞ്ഞാറ് അറബിക്കടലുമാണ്  കരിമണൽ സമ്പത്തിന് പേരു കേട്ട നാടാണ് ചവറ. ഇവിടുന്ന് പല രാജ്യങ്ങളിലേയ്ക്കും ടൈറ്റാനിയം കയറ്റി അയയ്ക്കപ്പെടുന്നു. 

ചവറ പഞ്ചായത്തിന്റെ കീഴിൽ വരുന്ന കോവിൽത്തോട്ടം തുറമുഖം ഒരു പ്രമുഖ വിനോദസഞ്ചാരകേന്ദ്രമാണ്.  ഇവിടെയുള്ള ലൈറ്റ്‌ഹൗസും ബീച്ചുമാണ് പ്രധാനപ്പെട്ട ആകർഷണങ്ങൾ. ചവറ നിയമസഭാമണ്ഡലം കൊല്ലം ലോക്‌സഭാ നിയോജകമണ്ഡലത്തിന്റെ ഭാഗമാണ്.

## പ്രധാന  ആരാധനാലയങ്ങൾ

### ക്ഷേത്രങ്ങൾ
* കൊറ്റംകുളങ്ങര ദേവീ ക്ഷേത്രം
* ചവറ പുതുക്കാട്ട് മഹാഗണപതി ക്ഷേത്രം
* പന്മന ആശ്രമം ( ചട്ടമ്പി സ്വാമി സമാധി)
* പന്മന ക്ഷേത്രം 
* ചവറ ശ്രീകൃഷ്ണ സ്വാമി ക്ഷേത്രം
* ഭരണിക്കാവ് ദേവീ ക്ഷേത്രം
* കുമ്പഴക്കാവ് ദേവീ ക്ഷേത്രം
* കാമൻ കുളങ്ങര മഹാദേവ ക്ഷേത്രം
* അമ്മാച്ചൻകാവ് ശിവശാസ്താ ക്ഷേത്രം
*നല്ലേഴുത്ത്മുക്ക് ശ്രീ അരത്തകണ്ഠസ്വാമിക്ഷേത്രം
* പയ്യലക്കാവ് ശ്രീ അർദ്ധനാരീശ്വര ക്ഷേത്രം
*പുതിയകാവ് ശ്രീ ഭദ്രകാളീ ദേവി ക്ഷേത്രം
*കാട്ടിൽ മേക്കതിൽ ദേവീക്ഷേത്റം
*പരിമണം ദുർഗ ദേവി ക്ഷേത്രം
*പുത്തൻകോവിൽ ധർമ ശാസ്ത ക്ഷേത്രം
* പുതിയകാവ്  ദേവി ക്ഷേത്രം
* ചോല ശ്രീ ദുർഗ്ഗാ ഭഗവതി ക്ഷേത്രം

### ക്രിസ്ത്യൻ പള്ളകൾ

* സെന്റ് ആൻഡ്രൂസ് പള്ളി കോവിൽതോട്ടം
* കരിത്തുറ St. ഫ്രാൻസിസ് അസ്സീസി ദേവാലയം
* കുളങ്ങര ഭാഗം വേളാങ്കണ്ണി മാതാ പള്ളി    
* തലമുകിൽ പള്ളി

### മുസ്ലീം പള്ളികൾ

* ചവറ ജുമാ മസ്ജിദ് 
* കൊട്ടുകാട് ജുമാ മസ്ജിദ്
* പുതുശ്ശേരിക്കോട്ട ജുമാ മസ്ജിദ്
* തേവലക്കര ജുമാ മസ്ജിദ്
* പോരൂക്കര ജുമാ മസ്ജിദ്
* കുറ്റിവട്ടം ജുമാ മസ്ജിദ്

## പ്രധാന വിദ്യാഭ്യാസ സ്ഥാപനങ്ങൾ
* ബേബി ജോൺ മെമ്മോറിയൽ ഗവർമെന്റ് കോളേജ്
* എം.എസ്.എൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ആന്റ് ടെക്നോളജി
* എൻ.എസ്.എൻ.എസ്.എം. ഐ.റ്റി.സി
* ഗവേർമെന്റ് ഹയർ സെക്കന്ററി സ്കൂൾ
* ലൂർദ് മാത ഹയർ സെക്കന്ററി സ്കൂൾ, കോവിൽത്തോട്ടം 
* കൊറ്റംകുളങ്ങര ഗവർമെന്റ് വി.എച്ച്.എസ്.ഇ
* എലഗന്റ് ഇൻസ്റ്റിട്യൂഷൻ ഫോർ സയൻസ് & കോമേഴ്‌സ് - കൊറ്റൻകുളങ്ങര 
* എലഗന്റ് സ്റ്റഡി സെന്റർ -കൊറ്റൻകുളങ്ങര
*അയ്യൻകോയിക്കൽ ഗവർമെന്റ് എച്ച്.എസ്.എസ്.
*പന്മന ശ്രീ ബാല ഭട്ടാരക വിദ്യാധിരാജ HSS (SBVHSS)

* ഗവൺമെന്റ് എച്ച്. എസ്. എസ്. ചവറ.
* ഗവൺമെന്റ് യു.പി.എസ്. മുക്കുത്തോട് ചവ
* ഖാദിരിയ്യ ഹൈ സ്കൂൾ കൊട്ടുകാട്
* ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ

## വ്യവസായ സ്ഥാപനങ്ങൾ
* KMML (കേരള മിനറൽസ് ആന്റ് മെറ്റൽസ് ലിമിറ്റഡ്)
* IREL (ഇന്ത്യൻ റേർ എർത്ത്സ് ലിമിറ്റഡ്)
* TITANIUM SPONGE PROJECT (TSP)
* കേരള പ്രിമൊ പൈപ്പ് ഫാക്റ്ററി (1995നു ശേഷം സ്ഥാപനം തുറന്നു പ്രവർത്തിച്ചിട്ടില്ല)നിലവിൽ ഈ സ്ഥലത്ത് IIIC നിലകൊള്ളുന്നു

## അവലംബങ്ങൾ



വിഭാഗം:കൊല്ലം ജില്ലയിലെ ഗ്രാമങ്ങൾ
2010-ൽ മരിച്ചവർ

2010-ൽ മരിച്ച പ്രധാന വ്യക്തികളുടെ വിവരങ്ങളാണ് താഴെ കൊടുത്തിരിക്കുന്നത്.
## ഡിസംബർ
*ഡിസംബർ 23 - കെ. കരുണാകരൻ - രാഷ്ട്രീയ നേതാവ്

## നവംബർ
*നവംബർ 22 - മങ്കട രവിവർമ്മ - മലയാള ചലച്ചിത്ര ഛായാഗ്രാഹകൻ
*നവംബർ 20 -കോഴിക്കോട് ശാന്താദേവി - മലയാള നാടക ചലച്ചിത്ര അഭിനേത്രി

## ഒക്ടോബർ
*ഒക്ടോബർ 29 - ഐ.വി. ദാസ് - ദേശാഭിമാനി വാരിക പത്രാധിപരും, സി.പി.ഐ.എം. സംസ്ഥാന കമ്മറ്റി അംഗവും.
*ഒക്ടോബർ 23 - കെ.ഇ. ഈപ്പൻ - പത്രപ്രവർത്തകനും, പത്രപ്രവർത്തക അദ്ധ്യാപകനും.
## സെപ്റ്റംബർ
*സെപ്റ്റംബർ 12 - സ്വർണ്ണലത - ഇന്ത്യൻ ചലച്ചിത്ര പിന്നണി ഗായിക. 
*സെപ്റ്റംബർ 9 - വേണു നാഗവള്ളി -  മലയാള ചലച്ചിത്ര സം‌വിധായകനും, നടനും, തിരക്കഥാകൃത്തും.
## ജൂലൈ
*ജൂലൈ 19 - കോട്ടക്കൽ ശിവരാമൻ - കഥകളി നടൻ.
*ജൂലൈ 2 - എം.ജി. രാധാകൃഷ്ണൻ - മലയാള ചലച്ചിത്ര സം‌ഗീത സം‌വിധായകനും, കർണ്ണാടക സംഗീതജ്ഞനും.

## ജൂൺ
*ജൂൺ 26 - അടൂർ പങ്കജം - മലയാള ചലച്ചിത്ര അഭിനേത്രി.
*ജൂൺ 18 - ഹൊസേ സരമാഗോ - സാഹിത്യത്തിനുള്ള നോബൽ സമ്മാനം ലഭിച്ച പോർച്ചുഗീസ് നോവലിസ്റ്റും, നാടകകൃത്തും.
*ജൂൺ 16 - പി.ജി. വിശ്വംഭരൻ - മലയാളചലച്ചിത്ര സംവിധായകൻ 
*ജൂൺ 2 - കോവിലൻ - മലയാളസാഹിത്യകാരനും, നോവലിസ്റ്റും 

## മേയ്
*മേയ് 15 - ഭൈറോൺ സിങ് ശെഖാവത്ത് - ഇന്ത്യയുടെ പതിനൊന്നാമത് ഉപരാഷ്ട്രപതി. 
*മേയ് 5 - ഉമറു യാർ അദുവ - നൈജീരിയൻ പ്രസിഡണ്ട്.

## ഏപ്രിൽ
* ഏപ്രിൽ 26 - വർക്കല രാധാകൃഷ്ണൻ - മുൻ കേരള നിയമസഭാ സ്പീക്കർ.
* ഏപ്രിൽ 23 - ശ്രീനാഥ് - മലയാള ചലച്ചിത്ര സീരിയൽ നടൻ 
## മാർച്ച്
* മാർച്ച് 20 - ഗിരിജ പ്രസാദ് കൊയ്‌രാള - മുൻ നേപ്പാൾ പ്രധാനമന്ത്രി.

## ഫെബ്രുവരി
* ഫെബ്രുവരി 10 - ഗിരീഷ് പുത്തഞ്ചേരി - മലയാള ചലച്ചിത്രഗാന രചയിതാവും, കവിയും തിരക്കഥാകൃത്തും 
* ഫെബ്രുവരി 10 - കെ.എൻ. രാജ് - ഇന്ത്യയിലെ ഒരു സാമ്പത്തിക ശാസ്ത്രജ്ഞൻ.
* ഫെബ്രുവരി 2 - കൊച്ചിൻ ഹനീഫ - മലയാള ചലച്ചിത്ര നടനും സം‌വിധായകനും 

## ജനുവരി
* ജനുവരി 17 - ജ്യോതി ബസു - കമ്യൂണിസ്റ്റ് നേതാവും, പശ്ചിമ ബംഗാൾ മുൻ മുഖ്യമന്ത്രിയും.
* ജനുവരി 10 - കെ.എം. പ്രഭാകരവാരിയർ - ഭാഷാശാസ്ത്രജ്ഞൻ, ഭാഷാ-സാഹിത്യ ഗവേഷകൻ, അദ്ധ്യാപകൻ 
* ജനുവരി 9 - വിംസി - മലയാളത്തിലെ ഒരു കളിയെഴുത്തുകാരൻ.

## അവലംബം

വർഗ്ഗം:2010-ൽ മരിച്ചവർ
വർഗ്ഗം:2010
മഞ്ഞനീലി

ഇന്ത്യ, ശ്രീലങ്ക, പാകിസ്താൻ, അഫ്ഘാനിസ്ഥാൻ, അറേബ്യ, ബംഗ്ലാദേശ്, മ്യാന്മാർ, തായ്‌ലാന്റ്, ചൈന എന്നിവിടങ്ങളിൽ കാണപ്പെടുന്ന ചിത്രശലഭമാണ് **മഞ്ഞനീലി** (*Junonia hierta*).

## വിവരണം
മഞ്ഞയും  നീലയും കലർന്ന ഒരു മനോഹര ശലഭമാണ് മഞ്ഞനീലി. ചിറകിന്റെ മേൽ ഭാഗത്ത്‌ ഏറെയും മഞ്ഞയാണ്. ചിറകറ്റങ്ങളിൽ കറുപ്പ് നിറം പടർന്നിരിക്കും. ആൺ ശലഭത്തിന്റെ പിൻചിറകിന്റെ ഓരത്തുള്ള കാണുന്ന ഒരു നീല പൊട്ട് പെൺശലഭത്തിനു തീരെ ചെറുതായിരിക്കുകയോ ചിലപ്പോൾ തീരെ കാണാറോ ഇല്ല. ഇവയുടെ ചിറകിന്റെ അടിവശത്തിന് മങ്ങിയ തവിട്ടു നിറമാണ്. തവിട്ടു നിറത്തിലുള്ള വരകളും പുള്ളികളും കാണാം.

## ജീവിതചക്രം
വയൽച്ചുള്ളി, പാർവതിച്ചെടി തുടങ്ങിയ സസ്യങ്ങളിലാണ് മുട്ടയിടുക. ഇലയുടെ അടിവശത്താണ് മുട്ടയിടുക. മുട്ട ഇളം പച്ച നിറത്തിലുള്ള  ചില്ല് ഗോളം പോലിരിക്കും. ശലഭ പുഴുക്കൾ ഇല മാത്രമേ തിന്നാറുള്ളൂ, പുഴുവിന് ഇളം പച്ച നിറമാണ്, ചുവന്ന ശിരസ്സിൽ രണ്ടു കറുത്ത മുള്ളുകൾ എഴുന്നേറ്റു നിൽക്കുന്നത് കാണാം. ദേഹമാസകലം മുള്ളുകൾ കൊണ്ട് പൊതിഞ്ഞിരിക്കും.

## അവലംബം

*കേരളത്തിലെ പൂമ്പാറ്റകൾ:മഞ്ഞനീലി - മാതൃഭൂമി ആഴ്ചപ്പതിപ്പ്  2009 മെയ്‌ 24
## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ഏഷ്യയിലെ ശലഭങ്ങൾ
വർഗ്ഗം:ഇന്ത്യയിലെ ചിത്രശലഭങ്ങൾ
സ്കൈലാബ്

ഭൂപരിക്രമണപഥത്തിലേക്ക് അയച്ച ആദ്യ അമേരിക്കൻ സ്പേസ് സ്റ്റേഷൻ ആണ് **സ്കൈലാബ്**. 75-ടൺ ഭാരമുള്ള ഈ സ്പേസ് സ്റ്റേഷൻ 1973 മുതൽ 1979 വരെ പ്രവർത്തനസജ്ജമായിരുന്നു.1973-ലും 74-ലും ആയി ബഹിരാകാശസഞ്ചാരികൾ ഇതു സന്ദർശിച്ചിട്ടുണ്ട്. സൗരയൂഥത്തിലെ ഗുരുത്വകർഷണവ്യതിയാനങ്ങളെക്കുറിച്ച് പഠിക്കുക എന്നതായിരുന്നു പ്രഥമോദേശ്യം. മൈക്രോഗ്രാവിറ്റിയേക്കുറിച്ച് പഠിക്കുന്ന ഒരു പരീക്ഷണശാലയും സോളാർ ഒബ്സർവേറ്ററിയും ഇതിൽ സജ്ജമാക്കിയിരുന്നു.എന്നാൽ താത്പര്യക്കുറവുംകൊണ്ട് ഇതിനെ വേണ്ടപോലെ സംരക്ഷിക്കുവാൻ കഴിഞ്ഞില്ല.1979-ൽ ഭൗമാന്തരീക്ഷത്തിൽ പ്രവേശിച്ച സ്കൈലാബ് കത്തിത്തകർന്നു.
## അവലംബം

വർഗ്ഗം:കൃത്രിമോപഗ്രഹങ്ങൾ
വർഗ്ഗം:ബഹിരാകാശനിലയങ്ങൾ
സെയിലിംഗ്

സെയിത്സ് എന്ന വലിയ പായകൾ കൊണ്ട് ഒരു ബോട്ടിനെ നിയന്ത്രിക്കുന്ന കലയെയാണ് സെയിലിംഗ് എന്ന് പറയുന്നത്.  വലിയ പായ പിടിപ്പിച്ചിരിക്കുന്നതിന്റെ കാറ്റിന്റെ ദിശക്കനുസരിച്ച് നിയന്ത്രിക്കുക വഴി, ബോട്ടിന്റെ ഗതിയും വേഗതയും നിയന്ത്രിക്കാൻ കഴിയുന്നു. ഈ കല നന്നായി ഉപയോഗിക്കുന്നതിന്കടലും കടലിന്റെ കാറ്റുമായി നല്ല പരിചയം വേണം. 

ഏഷ്യയിലും ആഫ്രിക്കയിലും പല ഭാഗങ്ങളിലും ഇപ്പോഴും പായക്കപ്പലുകൾ  മീൻ പിടുത്തത്തിന് ഉപയോഗിക്കുന്നുണ്ട്.  പക്ഷേ, പല രാജ്യങ്ങളിലും ജനങ്ങൾ ഇത് ഒരു വിനോദമായിട്ടാണ് കാണുന്നത്.   സെയിലിംഗ് രണ്ട് തരത്തിലുണ്ട്. ദീർഘദൂര സെയിലിംഗും, ഹ്രസ്വദൂര സെയിലിംഗ് അഥവ ഡേ സെയിലിംഗ്. 

## അവലംബം

## പുറത്തേക്കുള്ള കണ്ണികൾ

*International Sailing Federation
*American Sailing Association
*Royal Yacht Association
*US Sailing
*Sailing Simulator
*Sailing Manual
മൂവാരി

കേരളത്തിൽ കണ്ണൂർ, കാസർഗോഡ് ജില്ലകളിലായി കാണപ്പെടുന്ന ഒരു  സമുദായമാണ്‌ **മൂവാരി സമുദായം**. പണ്ട് ബ്രാഹ്മണസമുദായത്തിൽ നിന്ന് വേർപെട്ട 12 ഇല്ലക്കാരാണ്‌ മൂവാരി സമുദായമെന്ന് സാമുദായിക ചരിത്രം പറയുന്നു. ബ്രാഹ്മണസമുദായവും ബ്രാഹ്മണ ആചാരവുമായും ഇന്നും ബന്ധം പുലർത്തുന്നവരാണ് മൂവാരി സമുദായം. കാസർഗോഡ് ജില്ലയിൽ ചന്ദ്രഗിരി പുഴയുടെ വടക്ക‌് ഭാഗത്ത് തുളുഭാഷ സംസാരിക്കുന്ന മൂവാരി വിഭാഗത്തിൽ പെട്ടവരെ മുഖാരി എന്നാണു വിളിക്കുന്നത്. മൂവരി സമുദായം മണിയാണി (യാദവ) സമുദായത്തിൽ നിന്ന് വേർ പെട്ടു പോയവർ എന്നും പറയപ്പെടുന്നുണ്ട്.മണിയാണി ജാതി ആയി ബന്ധപ്പെടുത്തിയിരിക്കുന്ന മറ്റൊരു കാര്യം രണ്ടു ജാതികളും കാല്പണി (വീട് കെട്ടുന്ന പണി) ഒരു പോലെ ചെയുന്നുണ്ട് എന്നത് കൂടിയാണ്

ആയിരംതെങ്ങ് കാവ്, നീലങ്കയി കാവ്, കുട്ടിക്കര അമ്പലം, കിഴക്കറ കാവ് എന്നീ നാല്  ക്ഷേത്രങ്ങൾ മൂവാരിമാരുടെ പ്രധാനപ്പെട്ട ക്ഷേത്രങ്ങളായി കരുതുന്നു. ഇവയ്ക്കു പുറമേ നിരവധി ക്ഷേത്രങ്ങൾ കണ്ണൂർ കാസർഗോഡ് ജില്ലകളിലായി ഈ സമുദായത്തിനുണ്ട്. കാസർകോട‌് ജില്ലയിൽ കയ്യൂർ–ചീമേനി, പുല്ലൂർ–പെരിയ, കിനാനൂർ–കരിന്തളം, മടിക്കൈ, വെസ‌്റ്റ‌് എളേരി, കോടോം–ബേളൂർ, ബദിയടുക്ക, അജാനൂർ, കുമ്പഡാജെ, ചെങ്കള, ദേലമ്പാടി, പുത്തിഗെ പഞ്ചായത്തുകളിലും നീലേശ്വരം, കാസർകോട‌് മുനിസിപ്പാലിറ്റികളിലും കണ്ണൂർ ജില്ലയിൽ ചെറുതാഴം, കടന്നപ്പള്ളി–പാണപ്പുഴ, ചെറുപുഴ, മാടായി, കാങ്കോൽ–ആലപ്പടമ്പ‌്, കരിവെള്ളൂർ, പെരളം, കണ്ണപുരം പഞ്ചായത്തുകളിലും പയ്യന്നൂർ മുനിസിപ്പാലിറ്റിയിലും ആയാണ്  മുവാരി സമുദായത്തിൽ പെട്ടവർ ഉള്ളത‌്.  ജനറൽ ലിസ്റ്റിൽ ഉണ്ടായിരുന്ന മൂവാരി സമുദായം പിന്നീട്                                                        ആനുകൂല്യങ്ങൾ ഒന്നും തന്നെ കിട്ടാതെ വരികയും മാറ്റപ്പെടുകയും ചെയ്യുകയായിരുന്നു. 2018 വീണ്ടും ഈ സമുദായത്തെ **കിർത്താഡ്സ് റിപ്പോർട്ട്** പ്രകാരം ഒബിസി ലിസ്റ്റിൽ ചേർക്കുകയുണ്ടായി.

കേരളത്തിലെ എല്ലാ ജാതി സമുദായ വിഭാഗങ്ങളെ വെച്ചു നോക്കുമ്പോൾ ഒരു പരമ്പരാഗത ജാതിയായി കണക്കാക്കാൻ പറ്റുന്ന ഒരു സമുദായ വിഭാഗമല്ല മൂവാരി സമുദായം. അതിനു കാരണം കേരളത്തിൽ ഏറ്റവും ഒടുവിലായി രൂപപ്പെട്ട ജാതി വിഭാഗങ്ങളിൽ ഒന്നായതുകൊണ്ടുതന്നെയാണ് . ബ്രാഹ്മണ  സമുദായത്തിൽ നിന്നും വേർപെട്ട സമുദായമായതിനാൽ, വേർപെട്ടതിന് ശേഷം ഉള്ള ചരിത്രം മാത്രമാണ് നമുക്കുകാണാൻ സാധിക്കുന്നത്.

## പുരാവൃത്തം
മൂവാരിമാരുടെ ഉത്പത്തിയെപ്പറ്റി ഒരു പുരാവൃത്തം നിലവിലുണ്ട്. അന്നപൂർണേശ്വരി ദേവി മരക്കപ്പലേറി വന്ന് ചെറുകുന്നിലെ ആയിരംതെങ്ങിൽ ഇറങ്ങിയപ്പോൾ ഭക്തന്മാർ അരിയും പൂവും എറിഞ്ഞ് ദേവിയെ വരവേറ്റു. നേരമേറെക്കഴിഞ്ഞിട്ടും വാടിയ പൂക്കൾ എടുത്ത് കളയാത്തതു കണ്ട ദേവി ഒരു ഭക്തനെ വിളിച്ച് പൂക്കൾ വാരിക്കളയാൻ പറഞ്ഞു. അത്തരത്തിൽ പൂക്കൾ വാരിക്കളഞ്ഞവരുടെ പിന്മുറക്കാരാണത്രെ *പൂവാരികൾ *അഥവാ ''മൂവാരികൾ ' 'എന്നറിയപ്പെടുന്നത്.
സാമൂഹ്യ ശാസ്ത്ര ഗവേഷകൻ എഡ്ഗാർതേഴ്സ്റ്റണിന്റെ അഭിപ്രായത്തിൽ തുളു നാട്ടിൽ നിന്ന് കോലത്തിരി രാജാവ് കൂട്ടിക്കൊണ്ടുവന്ന എമ്പ്രാതിരിമാരോടൊപ്പം അവരുടെ സേവകൻമാരായി വന്നവരാണ് മൂവാരിമാർ. എമ്പ്രാതിരിമാരുടെ പൂജാശേഷം പൂവുകൾ വാരികളഞ്ഞു വൃത്തിയാക്കുന്നവരായതിനാൽ ഇവരെ പൂവാരികൾ എന്നു വിളിക്കുകയും അത് ലോപിച്ച് മൂവാരികൾ എന്നാവുകയും ചെയ്തു എന്നും ചരിത്രകഥയിൽ വകഭേദങ്ങൾ ഉണ്ട്.

## അവലംബം

വർഗ്ഗം:കേരളത്തിലെ ജാതികൾ
വർഗ്ഗം:കേരളത്തിലെ ജനവിഭാഗങ്ങൾ
വർഗ്ഗം:സമുദായങ്ങൾ
വർഗ്ഗം:സമുദായങ്ങൾ മതം തിരിച്ച്
നീലേശ്വരം (വിവക്ഷകൾ)

നീലേശ്വരം എന്ന സ്ഥലപ്പേരോടു കൂടി കേരളത്തിൽ നിരവധി സ്ഥലങ്ങളുണ്ട്.
* നീലേശ്വരം -കാസർഗോഡ് ജില്ലയിലെ നീലേശ്വരം എന്ന സ്ഥലം.
* നീലേശ്വരം, കോഴിക്കോട് ജില്ല - കോഴിക്കോട് ജില്ലയിലെ നീലേശ്വരം എന്ന സ്ഥലം.
* നീലേശ്വരം, കൊല്ലം ജില്ല - - കൊല്ലം ജില്ലയിലെ നീലേശ്വരം എന്ന സ്ഥലം.
കിലുക്കാംപെട്ടി

1991-ൽ ഷാജി കൈലാസിന്റെ സം‌വിധാനത്തിൽ പുറത്തിറങ്ങിയ ഒരു മലയാളചലച്ചിത്രമാണ് ***കിലുക്കാം‌പെട്ടി***. ജയറാം, സുചിത്ര കൃഷ്ണമൂർത്തി എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചത്. ശ്യാമിലി, ജഗതി ശ്രീകുമാർ, സായി കുമാർ, ഇന്നസെന്റ് തുടങ്ങിയവരും ഈ സിനിമയിൽ ശ്രദ്ധേയമായ കഥാപാത്രങ്ങളെ അവതരിപ്പിച്ചു.

2010-ൽ *പ്യാർ ഇമ്പോസിബിൾ* എന്നപേരിൽ ഈ ചിത്രം ഹിന്ദിയിൽ പുനർനിർമ്മിക്കുകയുണ്ടായി.

## കഥാസംഗ്രഹം
പ്രകാശ് മേനോൻ (ജയറാം) തിരുവനന്തപുരത്ത് ജോലി ചെയ്യുന്ന ഒരു ആർക്കിടെക്റ്റ് ആണ്. തന്റെ കമ്പനിയുടെ കൊച്ചി ഓഫീസ് നഷ്ടത്തിലായപ്പോൾ അവിടുത്തെ കാര്യങ്ങൾ ഒന്ന് നേരെ ആക്കാൻ കമ്പനി കൊച്ചിയിലേയ്ക്ക് അദ്ദേഹത്തെ വിളിപ്പിക്കുന്നു. കൊച്ചിയിൽ ജോലി ചെയ്യുന്ന ആർക്കിടെക്റ്റായ അനു പിള്ളയ്ക്ക് (സുചിത്ര കൃഷ്ണമൂർത്തി) ഈ തീരുമാനം ഇഷ്ടമാകുന്നില്ല. തനിക്ക് കൊച്ചിയിൽ നിന്ന് മാറാൻ താത്പര്യമില്ലാത്തതിനാൽ അനു ഈ തീരുമാനത്തെ എതിർക്കുന്നു. കൊച്ചിയിൽ എത്തിയ പ്രകാശ് മേനോൻ ഓഫീസിലെ കാര്യങ്ങൾ മനസ്സിലായപ്പോൾ അനുവിനെ നേരിട്ട് കണ്ട് സംസാരിക്കാൻ തീരുമാനിച്ചു.

അനു പിള്ള മകളായ ചിക്കുമോളുടെ (ബേബി ശ്യാമിലി) കൂടെയാണ് താമസിക്കുന്നത്. അമ്മ ഓഫീസിൽ പോകുമ്പോൾ കുട്ടിയെ നോക്കാൻ അനു പലരേയും ഏർപ്പാടാക്കിയെങ്കിലും മഹാവികൃതിയായ ചിക്കുമോളുടെ ഉപദ്രവം കാരണം എല്ലാവരും ജോലി വിട്ട് പോകുന്നു. അങ്ങനെ ഗതികെട്ട് നിൽക്കുന്ന അവസരത്തിൽ അവസാനമായി ഒരാളെ അയക്കാം എന്ന് അനുവിന്റെ സുഹൃത്തായ സക്കറിയ (ഇന്നസെന്റ്) പറയുന്ന അതേ സമയത്ത് വീട്ടിൽ കയറി വരുന്ന പ്രകാശ് മേനോനെ കുട്ടിയെ നോക്കാൻ വന്ന ആളായി അനു തെറ്റിദ്ധരിക്കുന്നു. അനുവിന്റെ സൗന്ദര്യത്തിൽ ആകൃഷ്ടനായ പ്രകാശ് മേനോൻ ഈ സന്ദർഭം മുതലെടുത്തുകൊണ്ട് അവിടെ ജോലിക്ക് നിൽക്കാൻ തയ്യാറായി.

തുടർന്ന് നടക്കുന്ന രസകരമായ സംഭവങ്ങളിൽ പ്രകാശ് മേനോൺ ചിക്കുമോളെ കയ്യിലെടുക്കുകയും വീട്ടിൽ വരുന്ന അതിഥികൾക്ക് അനു അറിയാതെ പുറത്ത് നിന്ന് ഭക്ഷണം കൊണ്ട് വന്ന് സത്കരിക്കുകയും ഒക്കെ ചെയ്ത് അനുവിന്റെ പ്രീതിക്ക് പാത്രമാകുന്നു. പ്രകാശ് മേനോനാകട്ടെ, കൊച്ചി ഓഫീസ് കൈകാര്യം ചെയ്യാൻ അനു സർവദാ യോഗ്യയാണെന്ന് കണ്ട് വിവരം തന്റെ കൊച്ചി ഓഫീസിൽ അറിയിച്ച് തിരുവനന്തപുരത്തേയ്ക്ക് മടങ്ങാൻ തയ്യാറായി. ഇക്കാര്യങ്ങൾ അറിഞ്ഞ അനുവിനാകട്ടെ, പ്രകാശ് മേനോനോട് സ്നേഹമാകുകയും ചെയ്യുന്നതോടെ കഥ ശുഭപര്യവസാനിയായി അവസാനിക്കുന്നു.

## അഭിനേതാക്കൾ

## പുറത്തേക്കുള്ള കണ്ണികൾ
* 
* ''കിലുക്കാംപെട്ടി''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എസ്. ബാലകൃഷ്ണൻ സംഗീതം നൽകിയ ചിത്രങ്ങൾ
പൊട്ടില്ലാ മഞ്ഞപ്പാപ്പാത്തി

ഇന്ത്യയിലും ശ്രീലങ്കയിലും ആസ്ട്രേലിയയിലും  കാണപ്പെടുന്ന ഒരു ചിത്രശലഭമാണ് **പൊട്ടില്ലാ മഞ്ഞപ്പാപ്പാത്തി** (*Eurema laeta*).

വർഷത്തിൽ ഏതു കാലാവസ്ഥയിലും ഇതിനെ കാണാം, എന്നാൽ വേനൽക്കാലത്തും മഴക്കാലത്തും വ്യത്യസ്ത നിറങ്ങളാണ്. മഴക്കാലത്ത്‌ മഞ്ഞയാണ് മുഖ്യ നിറം, വേനൽക്കാലത്ത് നിറം മങ്ങി നരച്ചിരിക്കും. മഴക്കാലത്ത്‌ മുൻ ചിറകിന്റെ അറ്റത്തായി കറുത്ത പാടു കാണാം, വേനലിൽ ഈ പാടു തീരെ മങ്ങിയിരിക്കും, ചിലപ്പോൾ തീരെ കാണാതാകും. വേനൽക്കാലത്ത് ചിറകിനടിയിൽ ഭസ്മ നിറത്തിൽ കറുത്ത പൊടി വിതറിയ പോലെ കാണാം. 

തകര ചെടിയിലാണ് മുട്ടയിടുക

## ചിത്രശാല

File:Spotless Grass Yellow (Eurema laeta) in Hyderabad, AP W IMG 0540.jpg|ഹൈദരാബാദിൽ നിന്ന്. 
File:Spotless Grass Yellow (Eurema laeta) in Hyderabad, AP W IMG 0550.jpg|ഹൈദരാബാദിൽ നിന്ന്. 
File:Spotless Grass Yellow (Eurema laeta) in Hyderabad, AP W IMG 0553.jpg|ഹൈദരാബാദിൽ നിന്ന്. 
Image:Spotless Grass Yellow PRA02.jpg| Vikhroli, മുംബൈയിൽ നിന്ന്.
Image:Spotless Grass Yellow PRA03.jpg| Vikhroli, മുംബൈയിൽ നിന്ന്
File:Abutilon hirtum with Spotless Grass Yellow (Eurema laeta) in Hyderabad W IMG 5692.jpg|ഹൈദരാബാദിൽ നിന്ന്. 


### ഇതും കൂടി കാണുക
* മഞ്ഞപ്പാപ്പാത്തി
* മുപ്പൊട്ടൻ മഞ്ഞപ്പാപ്പാത്തി
* ഒറ്റപൊട്ടൻ മഞ്ഞപ്പാപ്പാത്തി
* ചെറുമഞ്ഞപ്പാപ്പാത്തി

## അവലംബം
*കേരളത്തിലെ പൂമ്പാറ്റകൾ:വൻ ചെങ്കണ്ണി-മാതൃഭൂമി ആഴ്ചപ്പതിപ്പ്  2009 ഡിസംബർ 20

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
മഹീന്ദ്ര & മഹീന്ദ്ര ലിമിറ്റഡ്

271x271px|right|മഹീന്ദ്ര സി ജെ 340

വാഹന നിർമ്മാണം, കാർഷികോപകരണങ്ങളുടെ നിർമ്മാണം, വ്യാപാരം, ലോജിസ്റ്റിക്സ്, വിവരസാങ്കേതിക വിദ്യ, ധനകാര്യ സേവനങ്ങൾ എന്നീ രംഗങ്ങളിലെ അതികായന്മാരായി അറിയപ്പെടുന്ന മഹീന്ദ്ര ഗ്രൂപ്പിന്റെ ഒരു അനുബന്ധ സ്ഥാപനമാണ്‌ **മഹീന്ദ്ര & മഹീന്ദ്ര ലിമിറ്റഡ്** (ബി.എസ്.ഇ:500520 , എൻ.എസ്.ഇ:MNM) . സ്‌പോർട്ട്സ്  യൂറ്റിലിറ്റി വാഹനനിർമ്മാതാക്കാളിൽ ഇന്ത്യയിൽ ഒന്നാമതു നിൽക്കുന്ന സ്ഥാപനമാണ്‌ മഹീന്ദ്ര & മഹീന്ദ്ര ലിമിറ്റഡ്. 1945 ൽ ലുധിയാനയിൽ മഹീന്ദ്ര & മുഹമ്മദ് എന്ന പേരിലാണ്‌  ഈ വാഹന നിർമ്മാണ സ്ഥാപനം തുടങ്ങിയത്. ഇന്ത്യാവിഭജനത്തെ തുടർന്ന് ഗുലാം മുഹമ്മദ് പാകിസ്താനിലേക്ക് പോകുകയും അവിടുത്തെ ആദ്യത്തെ ധനകാര്യ മന്ത്രിയാവുകയും ചെയ്തു. ഇതിനെ തുടർന്നാണ്‌ 1948 ൽ  ഈ സ്ഥാപനത്തിന്റെ പേര്‌ മഹീന്ദ്ര & മുഹമ്മദ്  എന്നതിൽ നിന്ന് മഹീന്ദ്ര & മഹീന്ദ്ര എന്നാക്കിയത്.

പ്രാരംഭഘട്ടത്തിൽ വിവിധോദ്ദേശ്യ വാഹനങ്ങളുടെ നിർമ്മാണം ലക്ഷ്യമിട്ട  മഹീന്ദ്ര & മഹീന്ദ്ര , ഇന്ത്യയിലെ വില്ലി ജീപ്പിന്റെ ലൈസൻസിൽ വാഹനങ്ങളുടെ അസംബ്ലിംഗിലൂടെയാണ്‌ അറിയപ്പെട്ടു തുടങ്ങിയത്. പിന്നീട് സ്ഥാപനം വ്യാപാരാവശ്യത്തിനുള്ള ലഘു വാഹനങ്ങളൂം (Light Commercial Vehicles) കാർഷികാവശ്യത്തിനുള്ള ട്രാക്ടറുകളും നിർമ്മിക്കുന്ന അതിന്റെ ശാഖ തുറന്നു. സൈനിക വാഹനങ്ങളും ട്രാക്ടറുകളും നിർമ്മിക്കുന്ന സ്ഥാപനത്തിൽ നിന്ന് ആഗോള വിപണിയിലെ വമ്പൻ വാഹന നിർമ്മാതാക്കളായി ദ്രുധഗതിയിലാണ്‌  മഹീന്ദ്ര & മഹീന്ദ്ര ലിമിറ്റഡിന്റെ വളർച്ച.  സ്‌കോർപിയോ പോലുള്ള  വാഹനങ്ങൾ, മഹീന്ദ്ര & മഹീന്ദ്രയെ യൂറ്റിലിറ്റി വാഹന നിർമ്മാതാക്കളൂടെ മുൻനിരയിൽ എത്തിച്ചു. ഇന്ത്യൻ വിപണിയിലെ അതിന്റെ പ്രധാന എതിരാളികളിൽ മാരുതി സുസുക്കി ഇന്ത്യയും ടാറ്റ മോട്ടോഴ്‌സും ഉൾപ്പെടുന്നു. 

അതിന്റെ യൂണിറ്റായ, മഹീന്ദ്ര ട്രാക്ടേർസ്, വോളിയം അനുസരിച്ച് ലോകത്തിലെ ഏറ്റവും വലിയ ട്രാക്ടറുകളുടെ നിർമ്മാതാവാണ്. 2018-ൽ ഫോർച്യൂൺ ഇന്ത്യ 500-ന്റെ ഇന്ത്യയിലെ മികച്ച കമ്പനികളുടെ പട്ടികയിൽ ഇത് 17-ാം സ്ഥാനത്താണ്. കമ്പനിയുടെ തന്നെ ചെറുവിമാനങ്ങളുടെ നിർമ്മാണത്തിനുള്ള ഒരു വിഭാഗമാണ് മഹീന്ദ്ര എയറോസ്‌പേസ്. 

## ചരിത്രം
സഹോദരങ്ങളായ കൈലാഷ് ചന്ദ്ര മഹീന്ദ്രയും ജഗദീഷ് ചന്ദ്ര മഹീന്ദ്രയും മാലിക് ഗുലാം മുഹമ്മദിനൊപ്പം ചേർന്ന് 1945 ഒക്ടോബർ 2 ന് ലുധിയാനയിൽ മഹീന്ദ്ര & മുഹമ്മദ് എന്ന പേരിൽ ഒരു സ്റ്റീൽ ട്രേഡിംഗ് കമ്പനിയായായാണ് ഇത് സ്ഥാപിച്ചത്. മഹീന്ദ്ര ഗ്രൂപ്പിന്റെ ഇപ്പോഴത്തെ ചെയർമാൻ ആനന്ദ് മഹീന്ദ്ര ജഗദീഷ് ചന്ദ്ര മഹീന്ദ്രയുടെ ചെറുമകനാണ്. 1948-ൽ കമ്പനി അതിന്റെ പേര് മഹീന്ദ്ര ആൻഡ് മഹീന്ദ്ര എന്നാക്കി മാറ്റി.

### ജീപ്പിൽ നിന്നുള്ള തുടക്കം
വലിയ എം‌യു‌വികളുടെ നിർമ്മാണത്തിലേക്കും വിൽപ്പനയിലേക്കും വ്യാപിക്കുന്നതിനുള്ള ഒരു വ്യാപാര അവസരം അവർ കണ്ടെത്തിയതോടെ, ഇന്ത്യയിൽ വില്ലിസ് ജീപ്പിന്റെ ലൈസൻസിന് കീഴിൽ വാഹനങ്ങൾ അസംബിൾ ചെയ്യാൻ തുടങ്ങി. താമസിയാതെ, എം ആൻഡ് എം ഇന്ത്യയിൽ ജീപ്പ് നിർമ്മാതാവായി സ്ഥാപിക്കപ്പെടുകയും പിന്നീട് ലഘു വാണിജ്യ വാഹനങ്ങളും (എൽസിവി) കാർഷിക ട്രാക്ടറുകളും നിർമ്മിക്കാൻ തുടങ്ങുകയും ചെയ്തു. 1970-ൽ അമേരിക്കൻ മോട്ടോഴ്സ് കോർപ്പറേഷൻ ജീപ്പ് വാങ്ങി; 1987-ൽ ക്രിസ്‌ലർ എഎംസിയെ വാങ്ങിയതിന് ശേഷം എഎംസിയുടെ ലൈസൻസിന് കീഴിൽ മഹീന്ദ്ര ജീപ്പുകൾ നിർമ്മിക്കുന്നത് തുടർന്നു.

## അവലംബം

വർഗ്ഗം:ഇന്ത്യയിലെ വ്യവസായസ്ഥാപനങ്ങൾ 
വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ഇന്ത്യയിലെ ട്രക്കുകൾ
വർഗ്ഗം:കാർ നിർമ്മാണ കമ്പനികൾ
വർഗ്ഗം:ഇന്ത്യൻ ബ്രാൻഡുകൾ
മുചുകുന്ന്

കോഴിക്കോട് ജില്ലയിലെ കൊയിലാണ്ടി താലൂക്കിൽ ഉള്ള ഒരു ഗ്രാമമാണ് **മുചുകുന്ന്**. കേരള ഗാന്ധി എന്നറിയപ്പെടുന്ന കേളപ്പജിയുടെ ജന്മദേശമാണ് ഇവിടം. കേളപ്പജി ഹരിജനങ്ങളുടെ സാമൂഹിക മുന്നേറ്റത്തിൻറെ ഭാഗമായി സ്വന്തം സ്ഥലത്ത് പാർപ്പിടങ്ങൾ നിർമ്മിച്ചുകൊടുത്ത വലിയമല കോളനി മുചുകുന്നിലാണ് സ്ഥിതിചെയ്യുന്നത്. കൊയിലാണ്ടി എസ്.എ.ആർ.ബി.ടി.എം. ഗവൺമെന്റ് കോളേജു് മുചുകുന്നിലാണ് സ്ഥിതി ചെയ്യുന്നത്. ഇവിടെ, കടുക്കുഴി ചിറയും പുളിയഞ്ചേരി കുളവും സ്തിതിചെയ്യുന്നു.

## അതിരുകൾ
*കിഴക്കു് - കീഴരിയൂർ ഗ്രാമ പഞ്ചായത്തു്
*പടിഞ്ഞാറു് - പാറക്കാട് , അകലാപ്പുഴ
*തെക്കു്-മൂടാടി
*വടക്കു്അകലാപ്പുഴ 
## സാംസ്കാരിക കേന്ദ്രങ്ങൾ
മുചുകുന്നു് വായനശാല
## വ്യവസായങ്ങൾ
*മുചുകുന്നു് ഓട്ടു് കമ്പനി
*മുചുകുന്നു് കളിമൺ ഫാക്ടറി
*ഖാദി യൂണിറ്റു് മുചുകുന്നു്
*സീസൺ ബ്രഡ്ഡ് കമ്പനി

* മാണീസ്' അവിൽ മിൽ
* കളിമൺ പാത്ര നിർമ്മാണശാല 

## വിദ്യാലയങ്ങൾ
*മുചുകുന്ന് നോർത്ത് യു.പി. സ്കൂൾ
* മുചുകുന്ന് സൗത്ത് യു.പി.സ്കൂൾ
* കൊളക്കാട് മിക്സഡ് എ.ൽ.പി.സ്കൂൾ

## ദേവാലയങ്ങൾ
* മുചുകുന്ന് കോട്ട- ശിവക്ഷേത്രം
* മുചുകുന്ന് കോവിലകം ക്ഷേത്രം
* ദൈവത്തും കാവ് പരദേവത ക്ഷേത്രം 
* അരീക്കണ്ടി ഭഗവതി ക്ഷേത്രം
* പാപ്പാരി പരദേവതാ ക്ഷേത്രം
* വാഴയിൽ ശ്രീ ഭഗവതി ക്ഷേത്രം

## ആശുപത്രി

* ഗവണ്മന്റ് ആയ്യുർവേദ ഡിസ്പൻസറി മുചുകുന്ന്
* ഗവണ്മന്റ് ആയ്യുർവേദ ഡിസ്പൻസറി പുളിയഞ്ചേരി

## പോസ്റ്റോഫീസ്
* മുചുകുന്ന് പോസ്റ്റോഫീസ്
## അവലംബം

വിഭാഗം:കോഴിക്കോട് ജില്ലയിലെ ഗ്രാമങ്ങൾ
പാലം

300px|right|thumb|പാമ്പൻ തീവണ്ടിപ്പാലം. കപ്പലുകൾക്ക് കടന്നുപോകാനുള്ള കാന്റിലിവർ സം‌വിധാനത്തിൽ
ഗതാഗതത്തിനുണ്ടാകുന്ന തടസ്സത്തിനെ തരണം ചെയ്യുന്നതിന് ഉതകുന്ന രീതിയിലോ നദികൾക്കോ മറ്റു ജലാശയങ്ങൽക്കോ കുറുകെ രണ്ടു കരകളെ തമ്മിൽ ബന്ധിപ്പിക്കുന്ന രീതിയിൽ പ്രകൃത്യാ ഉള്ളതോ മനുഷ്യ നിർമ്മിതികളോ ആണ് **പാലം**. ഗതാഗതക്കുരുക്കഴിക്കുന്നതിനായി വഴികൾക്കു മുകളിലൂടെ പാലങ്ങൾ നിർമ്മിച്ച് അത് വഴികളായി ഉപയോഗിക്കുന്നു.

## ചരിത്രം
ആദ്യമായി പാലം നിർമ്മിച്ചത് പ്രകൃതി തന്നെയാണ്. കടപുഴകി നദിക്കു കുറുകെ വീണ മരങ്ങളാണിവ. മനുഷ്യർ ഇതിനെ അനുകരിച്ചുകൊണ്ട് ചെറിയ നീരൊഴുക്കുകൾക്ക് മുകളിൽ മരങ്ങൾ അടുക്കിയോ പലകകൾ കൂട്ടിക്കെട്ടിയോ പാലങ്ങൾ നിർമ്മിച്ചു പോന്നു. കല്ലുകളുടെ തൂണുകൾ കൊണ്ട് ബലപ്പെടുത്തി പാലങ്ങൾ നിർമ്മിക്കുവാൻ തുടങ്ങി.
 
ഭാരതീയ പുരാണ ലിഖിതമായ രാമായണത്തിൽ‍, ശ്രീരാമനും സേനയും, ഭാരതത്തിൽ നിന്നും ലങ്കയിലേക്ക് പാലം പണിയുകയുണ്ടായി എന്ന പരാമർശമുണ്ട്. 

## വിവിധതരം പാലങ്ങൾ

* നടപ്പാലം - നടക്കാനുപയോഗിക്കുന്ന ചെറിയ പാലങ്ങളെയാണ് നടപ്പാലം എന്ന് പറയുന്നത്
* തൂക്കുപാലം
* കടൽപ്പാലം - കടലിന് മുകളിൽ പണിയുന്ന പാലങ്ങളെയാണ് കടൽപ്പാലം എന്ന് പറയുന്നത്. രണ്ട് തീരങ്ങളെ തമ്മിൽ ബന്ധിപ്പിക്കുന്ന സാധാരണ പാലങ്ങൾക്ക് പുറമെ കടലിലേക്ക് തള്ളി നിൽക്കുന്ന തരത്തിൽ പണിയുന്ന പാലങ്ങളും കാണാവുന്നതാണ്. കരയോടടുക്കാത്ത കപ്പലിന്റെയടുത്തേക്ക് എത്തുന്നതിനാണ് ഇത്തരം കടൽപ്പാലങ്ങൾ ഉപയോഗിക്കുന്നത്.

## ചിത്രശാല

പ്രമാണം:Walking Bridge in Vazhachal.JPG|വാഴച്ചാലിലെ നടപ്പാലം
പ്രമാണം:PunalurBridge2.jpg|പുനലൂർ തൂക്കുപാലം
പ്രമാണം:A wire bridge.JPG|തുക്കു പാലം
പ്രമാണം:Seabridge.jpg|കടല്പാലം
പ്രമാണം:Thaikkoottam Suspension Bridge - തൈക്കൂട്ടം തൂക്കുപാലം 02.JPG|ചാലക്കുടി പുഴയ്ക്ക് കുറുകെ
പ്രമാണം:പാലം 2z 48.jpg


## അവലംബം


## പുറത്തേക്കുള്ള കണ്ണികൾ

 


വർഗ്ഗം:ഗതാഗതം
ഗൃഹപ്രവേശം

പുതുതായി വച്ച ഒരു ഗൃഹത്തിൽ കയറി താമസിക്കുന്ന ചടങ്ങാണ് **ഗൃഹപ്രവേശം** എന്നറിയപ്പെടുന്നത്. ഈ ചടങ്ങ് പുരവാസ്തുബലി, പാലുകാച്ചൽ, കുറ്റൂശ (കുറ്റിയിട്ടുപൂജ)  എന്നും വിളിച്ചു പോരുന്നു. ഗ്രഹപ്രവേശന ചടങ്ങിനു കേരളത്തിൽ ചില പ്രദേശങ്ങളിൽ പറഞ്ഞുവരുന്ന പേരാണ്‌ . കുറ്റിയിട്ടുപൂജ അഥവാ കുറ്റൂശയ്ക്ക് പുരവാസ്തു ബലി എന്നും പറയാറുണ്ട്. 

വീടിൻറെ അധിഷ്ഠാനദേവത വാസ്തുദേവത അഥവാ വാസ്തുപുരുഷനാണെന്നാണ് സങ്കൽപം. ഒരു ഭൂമിയിൽ ഗൃഹം വെച്ച് താമസിക്കുമ്പോൾ ആ ഭൂമിയും വീടും നമുക്ക് വാസയോഗ്യമാക്കിത്തീർക്കാൻ ഭൂമിയിൽ വാസ്തുപുരുഷന്റെ ശരീരത്തിൽ ഇരിക്കുന്നതായി സങ്കല്പിക്കപ്പെടുന്ന ബ്രഹ്മാദിദേവന്മാരെ പ്രീതിപ്പെടുത്തി അനുജ്ഞ വാങ്ങുന്ന കർമ്മമാണ് പുരവാസ്തുബലി.

വാസ്തുപുരുഷൻ തല വടക്കുകിഴക്കും കാൽ തെക്കുപടിഞ്ഞാറുമായി ശയിക്കുന്നു എന്നാണ് വിശ്വാസം. വാസ്തുദേവതയെ പ്രീതിപ്പെടുത്താൻ ചെയ്യുന്ന കർമ്മമാണ് കുറ്റിയിട്ടുപൂജ. വാസ്തുപുരുഷൻറെ ദേഹത്ത് അമ്പത്തിനാല് ദേവതകൾ വസിക്കുന്നു എന്നും പൂജനടത്തി പ്രസാദിപ്പിച്ചില്ലെങ്കിൽ ഉപദ്രവങ്ങൾ ഉണ്ടാവുമെന്നുമാണ് വിശ്വാസം. കുറ്റിയിട്ടുപൂജ ആശാരിമാർ നടത്തിക്കഴിഞ്ഞാൽ പുര താമസസജ്ജമാകുന്നു.

## ചടങ്ങുകൾ
ഗൃഹപ്രവേശദിവസം കാലത്ത് ഉദയത്തിനുമുമ്പ് ഗണപതിഹോമം നടത്തുന്നു. മുഹൂർത്തത്തിനുമുമ്പേതന്നെ ഗൃഹം ശുചിയാക്കി പടിക്കലും പ്രധാനഗൃഹത്തിന്റെ പ്രധാന ദ്വാരങ്ങളിലും തോരണങ്ങൾ കെട്ടി അലങ്കരിച്ച് കളഭം കലക്കി തളിക്കുന്നു. കടുക്, മലർ, വെള്ളപ്പൂക്കൾ ഇവ ധാരാളം വിതറി അഷ്ടഗന്ധം, ചന്ദനത്തിരി മുതലായ സുഗന്ധദ്രവ്യങ്ങളെക്കൊണ്ട് പുകയ്ക്കുകയുമാവാം. മുഹൂർത്തസമയമായാൽ ഗൃഹനായിക നിലവിളക്ക് ഭദ്രദീപമായി കൊളുത്തി മുമ്പിൽ നടക്കണം. പിറകിലായി കുടുംബാംഗങ്ങളും ബന്ധുമിത്രാദികളും കൂടി ഭവനത്തെ പ്രദക്ഷിണം വെക്കണം. തുളസിത്തറയേയും പ്രദക്ഷിണം വെച്ച് കിഴക്കോട്ടോ, പടിഞ്ഞാട്ടോ ദർശനമായി വലതുകാൽ വെച്ചായിരിക്കണം പുരുഷന്മാർ) ഗൃഹത്തിലേക്ക് പ്രവേശിക്കേണ്ടത്. ഗൃഹനാഥ ഇടതുകാലും ഗൃഹനാഥൻ വലതുകാലും വെച്ചുവേണം പുതുഗൃഹത്തിനുള്ളിലേക്ക് പ്രവേശിക്കുവാനാണ് ശാസേ്ത്രാപദേശം. നേരത്തെ ഗണപതിഹോമം കഴിച്ച ഹോമകുണ്ഡത്തിലെ തീയെടുത്ത് അടുപ്പിലിട്ട് പാൽകാച്ചണം. തിളപ്പിച്ചുവാങ്ങിയ പാൽ കുടുംബാംഗങ്ങൾക്കും ബന്ധുമിത്രാദികൾക്കും കൊടുത്ത് എല്ലാവരും കഴിക്കുക. വിറകടുപ്പ് ഇല്ലാത്തപക്ഷം ഹോമകുണ്ഡത്തിൽ തന്നെ പാൽ തിളപ്പിക്കാവുന്നതാണ്. തുടർന്ന് ക്ഷേത്രത്തിൽനിന്നു കൊണ്ടുവന്നതും ശേഖരിച്ചതുമായ ദേവന് നിവേദിച്ച പായസാദികൾ എല്ലാവർക്കും കൊടുക്കാവുന്നതാണ്.

## പാലുകാച്ചൽ
പാൽ കാച്ചിയശേഷം ഈശ്വരനെ പ്രാർത്ഥിച്ചുകൊണ്ട്‌ അത് താഴെയിറക്കിവയ്ക്കുക. അതിനുശേഷം മൂന്നു ചെറിയസ്പൂൺ പാൽ മൂന്നുതവണയായി അടുപ്പിലോഴിച്ച് അഗ്നിദേവന് സമർപ്പിക്കുക. തികഞ്ഞ പ്രാത്ഥനയോടുകൂടി സ്ത്രീയും പുരുഷനും ചേർന്നുവേണം പാൽപ്പാത്രം അടുപ്പിൽ വെയ്ക്കാനും പിന്നീട് ഇറക്കിവെയ്ക്കാനും.

## വിവിധ പേരുകൾ
* കുടീരിക്കൽ
* പെരേക്കൂടൽ
* കുറ്റൂസ (കുറ്റൂശ)
* ഗൃഹപ്രവേശം
* വീട്ടിൽകൂടൽ
*കേറി താമസം
*പുരവാസ്തൂബലി
* പാലുകാച്ചൽ

വർഗ്ഗം:ഹൈന്ദവാചാരങ്ങൾ
വർഗ്ഗം:സാമൂഹികം
ട്രൈക്കോ കാർഡ്

thumb|200px|ട്രൈക്കോ കാർഡ്
നെല്ലിനു ദോഷകരമാകുന്ന കീടങ്ങളെ (ഓലചുരുട്ടിപ്പുഴു,തണ്ടുതുരപ്പൻ) എന്നിവയ്ക്കെതിരെയുള്ള  ജൈവീക കീട നിയന്ത്രണ ഉപാധിയാണ്‌ **ട്രൈക്കോ കാർഡ്**. ഇതിനായി ഉപയോഗിക്കുന്നത് ട്രൈക്കോഗ്രമ്മ എന്ന വെട്ടാളൻ വർഗ്ഗത്തില്പ്പെട്ട പ്രാണിയെയാണ്‌.  ഈ പ്രാണിയുടെ 18000 മുതൽ 20000 വരെ മുട്ടകൾ ഒരു കാർഡിൽ അടക്കം ചെയ്തിരിക്കുന്നു. ഈ കാർഡുകൾ ചെറുതുണ്ടുകളാക്കി ചെടികളുടെ ഇലകളിൽ പതിച്ചോ ഇലക്കുമ്പിളിൽ കുത്തി കൊമ്പുകളിൽ നാട്ടിയോ കീടശല്യമുള്ള പാടങ്ങളിൽ വയ്ക്കാവുന്നതാണ്‌. രണ്ട് കാർഡുകൾ വരെ ഒരേക്കർ കൃഷിസ്ഥലത്ത് ഉപയോഗിക്കാവുന്നതാണ്‌. ഈ മുട്ടകൾ വിരിഞ്ഞിറങ്ങി തണ്ടുതുരപ്പന്റേയും (ട്രൈക്കോഗ്രമ്മ ജപ്പോണിക്കം), ഓലചുരുട്ടിപ്പുഴുവിന്റേയും (ട്രൈക്കോഗ്രമ്മ ചിലോണിസ്) മുട്ടക്കൂട്ടങ്ങളെ തിരഞ്ഞുപിടിച്ച് അവയിൽ മുട്ടയിടുന്നു. ഇങ്ങനെയിടുന്ന മുട്ടകൾ വിരിഞ്ഞിറങ്ങുന്നവ ശത്രുപ്രാണികളുടെ മുട്ടക്കൂട്ടങ്ങളുടെ ഉൾഭാഗം തിന്നുവളരുകയും അവയുടെ ജീവിതചക്രം പൂർത്തിയാവുകയും ചെയ്യുന്നു. 

## ഉപയോഗരീതി
പത്തായി മുറിയ്ക്കാവുന്ന ട്രൈക്കോ കാർഡുകൾ 5 സെന്റിന് ഒരു കഷ്ണം എന്ന നിരക്കിൽ (ട്രൈക്കോബിറ്റ്) വയലുകളിൽ സ്ഥാപിക്കാം. ഒരു കമ്പിന്റെ അറ്റത്ത് ഘടിപ്പിക്കുന്ന പ്ലാസ്റ്റിക്ക് കപ്പിനുള്ളിൽ ട്രൈക്കോബിറ്റ് കോർത്ത് ഇടുക (ഇതിനു ബദലായി തെങ്ങിന്റെ ഓല ഒരോന്നായി ചീന്തിയെടുത്ത് അതിന്റെ അറ്റത്ത് ഘടിപ്പിച്ച് ഉപയോഗിക്കുന്ന രീതിയുമുണ്ട്.) ഇവ നെൽപരപ്പിന്റെ അതേ നിരപ്പിൽ പാടത്ത് നാട്ടുക. 5 - 6 ദിവസം കൂടുമ്പോൾ ബിറ്റുകൾ മാറ്റി പുതിയത് സ്ഥാപിക്കേണ്ടതാണ്. ഞാറ് പറിച്ച് നട്ട് 30 ദിവസം പ്രായമാകുന്നത് മുതൽ കതിരുകൾ മൂത്ത് തുടങ്ങുന്നത് വരെയുള്ള കാലയളവിൽ ഇവ മറ്റി മാറ്റി സ്ഥാപിക്കേണ്ടതാണ്. തണ്ടുതുരപ്പന്റെയോ ഓലചുരുട്ടിപുഴുവിന്റേയോ ശലഭങ്ങളുടെ സാന്നിധ്യം ഉറപ്പായിട്ടുള്ള പാടശേഖരങ്ങളിൽ മാത്രമേ കാർഡുകൾ ഉപയോഗിക്കാവൂ. ആതിഥേയ കീടത്തിന്റെ അഭാവത്തിൽ മിത്രകീടങ്ങള്  നശിച്ച് പോകും എന്നതിനാലാണ് ഇക്കാര്യം ഉറപ്പ് വരുത്തേണ്ടത്. രാസകീടനശിനിയോ കുമിൾനാശിനിയോ ഉപയോഗിക്കേണ്ടി വരുന്ന അവസരത്തിൽ രണ്ടാഴ്ച ഇടവേള നല്കേണ്ടതാണ്. ഒരു ട്രൈക്കോ കാർഡിന് ഏകദേശം 30 രൂപയാണ് വില.

## അവലംബം


വർഗ്ഗം:ജൈവിക കീടനിയന്ത്രണ മാർഗ്ഗങ്ങൾ
വർഗ്ഗം:നെല്ല്
വടക്കുനോക്കിയന്ത്രം (വിവക്ഷകൾ)

*വടക്കുനോക്കിയന്ത്രം - ദിശ അറിയാൻ ഉപയോഗിക്കുന്ന ഉപകരണം.
*വടക്കുനോക്കിയന്ത്രം (ചലച്ചിത്രം) -1989-ൽ  പുറത്തിറങ്ങിയ, ശ്രീനിവാസൻ സംവിധാനം ചെയ്ത മലയാളചലച്ചിത്രം.
*വടക്കുനോക്കിയന്ത്രം (നക്ഷത്രരാശി)
ഗോപുരം

thumb|right|200px|കൊടൈക്കനാലിലെ ഗോപുരം
[thumb|right|200px|[ഈഫൽ ഗോപുരം]]

താരതമ്യേന വളരെ ഉയരമുള്ളതും നാനാവശങ്ങളിൽ നിന്നു ദൃശ്യവുമായ നിർമ്മിതികളാണ് **ഗോപുരം**. ഔന്നത്യമാണ് ഇവയുടെ മുഖ്യസവിശേഷത. ഇവ ഒറ്റയ്ക്കോ  മറ്റൊരു കെട്ടിടത്തിന്റെ ഭാഗമായോ നിർമ്മിക്കപ്പെടുന്നു. ഈഫൽ ഗോപുരം ഇതിനുത്തമ ഉദാഹരണമാണ്.

## നിർമ്മിതി

ഗോപുരങ്ങൾ നിർമ്മിക്കുന്നതിന് ലോഹങ്ങളോ സിമിന്റും കല്ലുകളുമോ ഉപയോഗിക്കുന്നു. കാറ്റിന്റെ ശക്തിയാൽ നാശം സംഭവിക്കാതിരിക്കുവാൻ മുകൾഭാഗം വണ്ണം കുറച്ച് കൂർത്തിരിക്കുന്നവയായിരിക്കും. ചുവടു ഭാഗം വിസ്താരമുള്ളതായിരിക്കും.  

## ഇതും കാണുക

* ഈഫൽ ഗോപുരം
## അവലംബം
യാത്ര (ചലച്ചിത്രം)

1985-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ***യാത്ര***. ബാലു മഹേന്ദ്ര സം‌വിധാനവും തിരക്കഥയും നിർവഹിച്ച ഈ ചിത്രത്തിനു കഥയും സംഭാഷണവും എഴുതിയത് ജോൺ പോൾ ആണ്. മമ്മൂട്ടി, ശോഭന എന്നിവർ പ്രധാനവേഷങ്ങളിൽ അഭിനയിച്ചു. അടിയന്തരാവസ്ഥക്കാലത്തു പൊലീസും ജയിൽ അധികൃതരും നടത്തിയ മനുഷ്യാവകാശ ലംഘനങ്ങളുടെ പശ്ചാത്തലത്തിലുള്ള കൽപ്പിത കഥയാണിത്.

കുറ്റവാളിയായ ഉണ്ണികൃഷ്ണൻ (മമ്മൂട്ടി) ജയിൽ മുക്തനായി പോകും‌വഴി സ്കൂൾ ബസ്സിലെ തന്റെ സഹയാത്രികരോടായി പറയുന്ന സംഭവങ്ങളിലൂടെയാണ്‌ കഥയുടെ ചുരുളഴിയുന്നത്. ഈ ചലച്ചിത്രത്തിലൂടെ, സം‌വിധായകനായ ബാലുമഹേന്ദ്ര മലയാളചലച്ചിത്രത്തിന്‌ കഥപറച്ചിലിന്റെ ഒരു പുത്തൻ വഴി തുറന്നുകാട്ടി. ജപ്പാനീസ് ക്ലാസിക് ചിത്രമായ *ദി യെല്ലോ ഹാൻകർചീഫ്* എന്ന ചലച്ചിത്രത്തിൽ നിന്ന് കടംകൊണ്ടതാണ് യാത്രയുടെ കഥ.

## കഥാസംഗ്രഹം
അനാഥനും വനം ഉദ്യോഗസ്ഥനുമായ ഉണ്ണികൃഷ്ണൻ തന്റെ ജോലിസ്ഥലത്തിനടുത്ത് താമസിക്കുന്ന തുളസി (ശോഭന) എന്ന പെൺകുട്ടിയുമായി പ്രണയത്തിലാവുന്നു. വിവാഹിതരാവാൻ തീരുമാനിച്ച അവർ ഏറ്റവും അടുത്ത സുഹൃത്തുക്കളെ വിവാഹകാര്യം അറിയിക്കാനായി യാത്ര തിരിക്കുന്നുണ്ട്. യാത്ര കഴിഞ്ഞു മടങ്ങുന്ന ഉണ്ണികൃഷ്ണനെ പോലീസ് അറസ്റ്റ് ചെയ്യുന്നു. ഉണ്ണികൃഷ്ണന് പോലീസ് അന്വേഷിക്കുന്ന കുറ്റവാളിയുമായി കാഴ്ചയിൽ സാമ്യതതോന്നിയതിനാൽ ഇതു തന്നെയാണ്‌ കുറ്റവാളി എന്ന സംശയത്തിൽ പോലീസ് അദ്ദേഹത്തെ അറസ്റ്റു ചെയ്തതാണ്‌. ഈ സമയത്ത് യാദൃച്ഛികമായി ഒരു പോലീസുകാരൻ ഉണ്ണികൃഷ്ണന്റെ കൈയ്യാൽ കൊല്ലപ്പെടാനിടവരികയും ജീവപര്യന്തം ശിക്ഷക്ക് വിധിക്കപ്പെടുകയും ചെയ്യുന്നു. ജയിലിലെ ആദ്യകാലങ്ങളിൽ ഉണ്ണികൃഷ്ണൻ തുളസിക്കെഴുതുന്ന ഒരു കത്തിൽ തന്നെ മറന്നുകൊള്ളാൻ പറയുന്നുണ്ട്. ജയിൽ ശിക്ഷ അവസാനിക്കാറായ സമയത്ത് ഉണ്ണികൃഷ്ണൻ തുളസിക്കെഴുതിയ മറ്റൊരു കത്തിൽ തുളസി ജീവിച്ചിരിപ്പുണ്ടെങ്കിൽ തനിക്ക് വേണ്ടി ദീപം തെളിക്കാൻ ആവശ്യപ്പെടുന്നു. നീണ്ട ജയിൽവാസത്തിനൊടുവിൽ മോചിതനായ ഉണ്ണികൃഷ്ണൻ തന്റെ തുളസിയെ കാണാൻ വേണ്ടി പോകുവുകയാണ്‌. അവൾ ഇപ്പോഴും അദ്ദേഹത്തെ കാത്തിരിപ്പുണ്ടോ? ഉണ്ണികൃഷ്ണന്റെ സഹയാത്രികരുടെ കൂടി ചോദ്യമാണിത്.

## അഭിനേതാക്കൾ
* മമ്മൂട്ടി
* അടൂർ ഭാസി
* ശോഭന
* തിലകൻ
* നഹാസ്
* കെ. പി. എ. സി. സണ്ണി
* കുഞ്ചൻ
* അസീസ്
* ആലുംമൂടൻ
* ടി.ആർ. ഓമന
* അഞ്ജു
* മനോഹർ
* പി.ആർ. മേനോൻ
* ബേബി പ്രീതി
* കെ.ആർ. സാവിത്രി
* ശ്രീരേഖ
* മാസ്റ്റർ വിമല

## പുരസ്കാരങ്ങൾ
ഈ ചിത്രത്തിലെ അഭിനയത്തിന്‌ 1985 ലെ കേരളസംസ്ഥാന ചലച്ചിത്ര അവാർഡിന്റെ പ്രത്യേക ജൂറി അവാർഡും ഫിലിം ഫെയറിന്റെ മികച്ച നടനുള്ള അവാർഡും മമ്മൂട്ടിയെ തേടിയെത്തി.

## അവലംബം

## പുറത്തേക്കുള്ള കണ്ണികൾ
* 
* ''യാത്ര''  – മലയാളസംഗീതം.ഇൻഫോ

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമ്മുട്ടി-ശോഭന ജോഡി
വർഗ്ഗം:ബാലുമഹേന്ദ്ര സംവിധാനം ചെയ്ത ചലച്ചിത്രങ്ങൾ
വൈൽഡ് സ്ട്രോബറീസ്

മതബോധം എന്ന ഫാന്റസിയെക്കുറിച്ചുള്ള തന്റെ *[[ദ് സെവൻത് സീൽ|സെവെൻത് സീൽ]]* എന്ന ചിത്രത്തിനു ശേഷം ഇങ്മർ ബർഗ്‍മൻ സംവിധാനം ചെയ്ത സിനിമയാണ് ***വൈൽഡ് സ്ട്റോബറീസ്***. ആധുനിക മനുഷ്യൻ സ്വയം സൃഷ്ടിക്കുന്ന ഒറ്റപ്പെടലും അന്യവൽകരണവും ഏകാന്തതയും ഈ ചിത്രത്തിൽ വിഷയമാക്കുന്നു. വ്യക്തിയുടെ ചിന്തകൾ, ഓർമ്മകൾ, നിരാശകൾ, ഖേദങ്ങൾ എന്നിവയെല്ലാം ആഴത്തിൽ ചിത്രീകരിക്കുന്ന ആഖ്യാന ശൈലി യൂറോപ്യൻ സിനിമ സ്വാംശീകരിച്ചത് 'വൈൽഡ് സ്ട്റോബറീസ്' എന്ന ഈ ചിത്രത്തിലൂടെയായിരുന്നു.

ഈ ചിത്രം, ബർലിൻ ഫിലിം ഫെസ്റ്റിവലിൽ ഗോൾഡൻ ബിയർ പുരസ്കാരം നേടിയിട്ടുണ്ട്. 

## കഥാസംഗ്രഹം
തനിക്ക് ലഭിച്ച ഓണററി ബിരുദം സ്വീകരിക്കുന്നതിനായി മുൻ സർവകലാശാലയിലേക്ക് മരുമകളോടൊപ്പം യാത്രയാകുന്ന പ്രൊഫസർ ഇഷാക് ബോർഗ് (വിഖ്യാത സ്വീഡിഷ് സംവിധായകനായ *[[വിക്റ്റർ ജോസ്റ്റോം]]* ആണ് ഈ കഥാപാത്രമായി അഭിനയിക്കുന്നത്) എന്ന 78 വയസ്സുകാരൻ തന്റെ 'മരണം പോലെ തണുത്തുറഞ്ഞ' ജീവിതത്തെ അതിന്റെ നിഷ്ഫലതയെ സ്വപ്നങ്ങളിലൂടെ ദർശിക്കുന്നു. യാത്രയ്ക്കിടെ തന്റെ ജീവിതത്തിലെ പ്രധാന ദശാസന്ധികളെല്ലാം കാണവേ അവയെല്ലാം അയാളിലേക്ക് തന്റെ ഭൂതകാലം, കുടുംബം, കാമുകി, ഭാര്യ എന്നിവയുടെ സ്മരണകൾ നിറയ്ക്കുന്നു. അയാളുടെ ഭൂതകാല തീരുമാനങ്ങൾ എല്ലാം അയാളെ കൊണ്ടെത്തിച്ചത് അർത്ഥമില്ലാത്തതും മൂല്യരഹിതവുമായ, തണുത്തുറഞ്ഞ, ശൂന്യത നിറഞ്ഞ ജീവിതത്തിലേക്കായിരുന്നു. ഭീതിതസ്വപ്നങ്ങൾക്കൊടുവിൽ, സ്നേഹത്തിലൂടെ മാത്രമേ ശാന്തി ഉള്ളൂ എന്ന തിരിച്ചറിവിൽ ആണ് അയാൾ എത്തിച്ചേരുന്നത്. 
thumb|ബർഗ്‍മാൻ ‍വൈൽഡ് സ്ട്റോബറീസിന്റെ ചിത്രീകരണത്തിനിടെ
കുറ്റബോധം നിറഞ്ഞ അയാളുടെ ജീവിതം എന്ന നിഷ്ഫലതയെ അതിന്റെ അസ്തിത്വത്തിൽ നിറഞ്ഞിരിക്കുന്ന ശൂന്യതയെ ചിത്രീകരിക്കുന്ന സ്വപ്നപരമ്പരകൾ ബർഗ്മാൻ എന്ന പ്രതിഭയുടെ യഥാർത്ഥ നിദർശനങ്ങളാണ്. മൂല്യനിരാസത്തിലൂടെ യൂറോപ്യൻ സമൂഹം നേടിയത് വെറും ശൂന്യത മാത്രമായിരുന്നു എന്നത് നമ്മെ ഈ ചിത്രം ഓർമ്മിപ്പിക്കുന്നു.

## പുരസ്കാരങ്ങൾ
*1958 Berlin International Film Festival
**FIPRESCI Prize - Victor Sjöström
**Golden Berlin Bear - ഇങ്മർ ബർഗ്‍മൻ
*1958 Venice Film Festival
**Italian Film Critics Award Parallel Sections - ഇങ്മർ ബർഗ്‍മൻ
*1960 Golden Globes, USA
**Best Foreign Film 
*1959 BAFTA Awards
**Nominated 	BAFTA Film Award 	Best Film from any Source
*1960 Academy Awards, USA
**Oscar Best Writing, Story and Screenplay - ഇങ്മർ ബർഗ്‍മൻ
## അവലംബം

## പുറത്തേയ്ക്കുള്ള കണ്ണികൾ
* 
*Smultronstället (Wild Strawberries) (1957) - rotten tomatoes
* 
* Criterion Collection essay by Peter Cowie 
*Wild Strawberries ingmarbergman face to face

വർഗ്ഗം:സ്വീഡിഷ് ചലച്ചിത്രങ്ങൾ
വർഗ്ഗം:ഇംഗ്മർ ബർഗ്മാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1957-ൽ പുറത്തിറങ്ങിയ ചലച്ചിത്രങ്ങൾ
തയാമിൻ

*

[[പച്ചക്കറി|പച്ചക്കറികളിലും]] മാംസത്തിലും അടങ്ങിയിരിക്കുന്ന ജലത്തിൽ ലയിക്കുന്ന തരം ജീവക (പ്രോട്ടീൻ)മാണ്‌ *'തയാമിൻ *' - (Thiamine). സാധാരണയായി [[ജീവകം ബി കോംപ്ലക്സ്|ബി-കോപ്ലക്സ് വിറ്റാമിനുകൾ]] എന്ന വിഭാഗത്തിലെ ഉൾപ്പെടുന്നതാണെങ്കിലും ഇതേ വിഭാഗത്തിലെ മറ്റ് വൈറ്റമിനുകളുമായി രാസപരമായ സാദൃശ്യമൊന്നുമില്ല.   കരളാണ്‌ ഏറ്റവും നല്ല തയാമിൻ സ്രോതസ്സ്. തയാമിന്റെ അഭാവം മൂലം മനുഷ്യർക്കുണ്ടാകുന്ന രോഗമാണ്‌ *ബെറിബെറി* - (beriberi).അതിനാൾ തയാമിനെ ആന്റി ബെറിബെറി ഘടകം എന്നു പറയുന്നു. തയാമിന്റെ പഴയ പേരാണ്‌ *അന്യൂറിൻ ''- (aneurine).

## അവലംബം


വർഗ്ഗം:ബി ജീവകങ്ങൾ
വർഗ്ഗം:അവശ്യ മരുന്നുകൾ
    
 B ജീവകങ്ങൾ‎
തട്ടത്തുമല

തിരുവനന്തപുരം ജില്ലയിൽ കിളിമാനൂർ പട്ടണത്തിൽ നിന്ന് 3 കിലോമീറ്റർ വടക്കായി എം.സി. റോഡിനടുത്ത് സ്ഥിതിചെയ്യുന്ന ഒരു ഗ്രാമമാണ് **തട്ടത്തുമല**.  തിരുവനന്തപുരം-കൊല്ലം ജില്ലകളുടെ അതിർത്തി ഇവിടെയാണ്. പഴയകുന്നുമ്മേൽ ഗ്രാമ പഞ്ചായത്തിന്റെ ഭാഗമാണ് ഈ പ്രദേശം.

ചിറയിൻകീഴ് ആണ് ഏറ്റവും അടുത്തുള്ള റയിൽവേ സ്റ്റേഷൻ. തിരുവനന്തപുരം അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.

 ചായക്കാറുപച്ച ശ്രീശിവപാർവ്വതീ ക്ഷേത്രംപ്രധാന ആരാധനാലയങ്ങൾ

* ഗണപതിപ്പാറ ദേവി ക്ഷേത്രം
* തട്ടത്തുമല ജുമാ മസ്ജിദ്
**കട്ടികൂട്ടിയ എഴുത്ത്**
Nedumpara sree Ayiravilly temple

## വിദ്യാഭ്യാസസ്ഥാപനങ്ങൾ
* ജി.എച്ച്.എസ്.എസ് സ്കൂള് തട്ടത്തുമല

വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ടൈം (ചലച്ചിത്രം)

ഷാജി കൈലാസ് സംവിധാനം ചെയ്ത് 2007 ൽ പുറത്തിറങ്ങിയ ഒരു ചലച്ചിത്രമാണ് **ടൈം**. സുരേഷ് ഗോപി പ്രധാനവേഷത്തിൽ അഭിനയിച്ച ഈ ചിത്രം ഭാഗ്യചിത്ര റിലീസിന്റെ ബാനറിൽ, ഗോപൻ ആണ് നിർമ്മിച്ചിരിക്കുന്നത്.

സാമ്പത്തികവിജയം നേടിയ ചിന്താമണി കൊലക്കേസിന്‌ ശേഷം ഷാജി കൈലാസും സുരേഷ് ഗോപിയും ഒരുമിച്ച **ടൈം**ഇൽ സുരേഷ് ഗോപി ഇരട്ട വേഷത്തിലാണ്‌ എത്തിയത് - സൂപ്രണ്ട് ഓഫ് പോലീസ് വിശ്വനാഥ മേനോൻ എന്ന കഥാപാത്രമായും അദ്ദേഹത്തിന്റെ മകൻ ഐ. പി. എസ്. ഓഫീസർ അപ്പൻ മേനോൻ എന്ന കഥാപാത്രമായും.

## രചന
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രാജേഷ് ജയരാമൻ ആണ്.

## അഭിനയിച്ചവർ
ഈ ചിത്രത്തിലെ കഥാപാത്രങ്ങളായി വെള്ളിത്തിരയിൽ സുരേഷ് ഗോപി, സിദ്ദിഖ്, മനോജ് കെ. ജയൻ, സായി കുമാർ, വിമലാ രാമൻ, പത്മപ്രിയ, പി. ശ്രീകുമാർ, വിജയ കുമാർ, മോഹൻ കുമാർ, ഗീത സലാം, ടി. പി. മാധവൻ, ബാബുരാജ്, ബിജു പപ്പൻ, കൊല്ലം തുളസി, ബേബി നീരജ, മാസ്റ്റർ അരുൺ എന്നിവർ അഭിനയിച്ചിരിക്കുന്നു.

## സംഗീതം
ഈ ചിത്രത്തിലെ പാട്ട് എഴുതിയത് ഗിരീഷ് പുത്തഞ്ചേരി ആണ്. പശ്ചാത്തലസംഗീതം രാജാമണി ചെയ്തിരിക്കുന്നു. ഈ ചിത്രത്തിന്റെ സംഗീതസംവിധായകൻ രാഹുൽ രാജ് ആണ്.

## ഗാനങ്ങൾ
* തീം മ്യൂസിക് 
* ഒരു രാപ്പൂ

## മറ്റ് അണിയറ പ്രവർത്തകർ
* രാജരത്നം - ഛായാഗ്രഹണം 
* എൽ. ഭൂമിനാഥൻ - ചിത്രസംയോജകൻ
* ഭാഗ്യചിത്ര റിലീസ് - വിതരണം
* പി. എൻ. മണി - ചമയം
* ബോബൻ - കലാസംവിധാനം
* മുരുകേഷ് - ശബ്ദ മിശ്രണം 
* കുമാർ ശാന്തി - നൃത്തം
* മാഫിയ ശശി - സംഘട്ടനം 
* വാഴൂർ ജോസ് - പി. ആർ. ഒ.

## പുറമേയ്ക്കുള്ള കണ്ണികൾ

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
കാർബൺ മോണോക്സൈഡ്

**കാർബൺ മോണോക്സൈഡ് ** (CO) നിറമില്ലാത്തതും ഗന്ധമില്ലാത്തതും രുചിയില്ലാത്തതും വായുവിനെ അപേക്ഷിച്ച് ഭാരം കുറഞ്ഞതുമായ  ഒരു വിഷവാതകമാണ്‌. ഒരു കാർബൺ ആറ്റവും ഒരു ഓക്സിജൻ ആറ്റവും സഹസംയോജകബന്ധനത്തിൽ   ഏർപ്പെട്ടുണ്ടാകുന്ന സം‌യുക്തമാണ്‌ കാർബൺ മോണോക്സൈഡ്. കാർബൺ  അടങ്ങിയിരിക്കുന്ന വസ്തുക്കളുടെ ഭാഗികമായ ഓക്സീകരണം നടക്കുമ്പോൾ, കാർബൺ ഡയോക്സൈഡ്  ഉണ്ടാക്കാൻ ആവശ്യമായ ഓക്സിജൻ ഇല്ലെങ്കിലാണ്‌ കാർബൺ മോണോക്സൈഡ് ഉണ്ടാവുന്നത്. കാർബൺ മോണോക്സൈഡ് ഭൗമാന്തരീക്ഷത്തിൽ വളരെ ചെറിയ അളവിൽ കാണപ്പെടുന്നു.(0.1 ppm) വീടുകളിൽ 0.5 മുതൽ 5 ppm വരെയും ഗാസ് അടുപ്പുകൾക്ക് സമീപം 5 മുതൽ 30 ppm വരെ അളവിലും കാർബൺ മോണോക്സൈഡ്  കാണപ്പെടുന്നു.
കാർബൺ മോണോക്സൈഡ് രക്തത്തിലെ ഹീമോഗ്ലോബിനുമായി ചേരുമ്പോൾ കാർബോക്സിഹീമോഗ്ലോബിൻ(COHb) എന്ന പദാർഥം ഉണ്ടാവുന്നു, ഈ പദാർഥം ഓക്സിജൻ ശ്വാസകോശത്തിൽനിന്നും പേശികളിലെത്തിക്കുന്നത് തടയുന്നു.
കാർബൺ മോണോക്സൈഡിന്റെ അന്തരീക്ഷത്തിലെ അളവ്|thumb 
## അവലംബം


വർഗ്ഗം:ഓക്സൈഡുകൾ
വർഗ്ഗം:അജൈവ സംയുക്തങ്ങൾ
കെ.എൽ. മോഹനവർമ്മ

പ്രശസ്തനായ നോവലിസ്റ്റും ഹാസ സാഹിത്യകാരനുമാണ്‌ **കെ.എൽ. മോഹനവർമ്മ**. കേരള സാഹിത്യ അക്കാദമി അവാർഡ് നേടിയിട്ടുള്ള മോഹനവർമ്മ വീക്ഷണം പത്രത്തിന്റെ മുഖ്യ പത്രാധിപരായിരുന്നു. നിരവധി നോവലുകൾ  എഴുതിയിട്ടുള്ള മോഹനവർമ്മയുടെ *ഓഹരി*, *ക്രിക്കറ്റ്*,*സ്റ്റോക്ക് എക്സ്ചേഞ്ച്* തുടങ്ങിയ  നോവലുകൾ‍ ശ്രദ്ധിക്കപ്പെട്ടവയാണ്. കേന്ദ്രസർക്കാർ ഉദ്യോഗത്തിൽ നിന്ന് സ്വയംവിരമിച്ച അദ്ദേഹം. ഒന്നരവർഷം സാഹിത്യ അക്കാദമി സെക്രട്ടറിയായി സേവനമനുഷ്ഠിച്ചു. ഇപ്പോൾ മുഴുസമയം എഴുത്തിനായി വിനിയോഗിക്കുന്നു.

## ജീവിതരേഖ
1936 ൽ ആലപ്പുഴ ജില്ലയിലെ ചേർത്തലയിൽ ജനിച്ചു. വളർന്നതും പഠിച്ചതും ചെന്നിത്തലയിലായിരുന്നു. പിതാവ് പ്രസിദ്ധ ജ്യോതിശാസ്ത്രജ്ഞനായിരുന്ന എം.ആർ. കേരളവർമ്മ. തിരുവനന്തപുരത്തും ആലപ്പുഴയിലും കലാലയ വിദ്യാഭ്യാസം.അക്കൗണ്ട്സിലും മാനേജ്മെന്റിലും  ബിരുദങ്ങൾ. പൈക്കോ പബ്ലിക്കേഷൻസിന്റെ ചീഫ് എഡിറ്ററായും കുവൈറ്റിൽ ഒരു സ്വകാര്യ സ്ഥാപനത്തിൽ അക്കൗണ്ട്സ് മാനേജരായും ജോലിചെയ്തു.രണ്ടു തിരക്കഥകളും കുട്ടികൾക്കായുള്ള ഒരു സിനിമയും ചെയ്തു. ഇംഗ്ലീഷിലും എഴുതാറുള്ള മോഹനവർമ്മയുടെ താത്പര്യവിഷയങ്ങൾ കായികവിനോദങ്ങളും ചരിത്രവുമാണ്‌. *ഓഹരി* എന്ന നോവലിന്‌ സാഹിത്യ അക്കാദമി അവാർഡ് നേടി.
ഭാര്യ രാധാവർമ്മ. മക്കൾ: സുഭാഷ്, കവിത.

## '''കൃതികൾ'''
*കറിയാച്ചന്റെ ലോകം
*അയാനയം
*സീരിയൽ
*മോഹനവർമ്മയുടെ സ്ത്രീകൾ
*പാർപ്പിടം
*വൃന്ദാവനത്തിലെ രാധ
*ക്രിക്കറ്റ്
*റോസ്മേരി
*ഗോൾ
*ഓഹരി
*കൊച്ചി
*നക്ഷത്രങ്ങളുടെ തടവുകാരി
*ആരണ്യപർവം
*ചംബൽ
*അധിനിവേശം
*അപ്പോയ്മെന്റില്ലാത്ത അതിഥി
*അമാവാസി (മാധവിക്കുട്ടിയോടൊത്ത് എഴുതിയ നോവൽ)

## '''പുരസ്കാരങ്ങൾ'''
*2008 ലെ ഹാസ്യ സാഹിത്യത്തിനുള്ള കേരള സാഹിത്യ അക്കാദമി അവാർഡ് *കറിയാച്ചന്റെ ലോകം* എന്ന നോവലിന്‌ 
**ഓഹരി* എന്ന നോവലിന്‌ സാഹിത്യ അക്കാഡമി അവാർഡും ,അബുദാബി മലയാളം സമാജം അവാർഡും.
**റോസ്മേരി* എന്ന നോവലിന്‌ സ്റ്റേറ്റ് ബാങ്ക് ഓഫ് ഇന്ത്യ അവാർഡ്
**അയാനയം* എന്ന നോവലിന്‌ തോപ്പിൽ രവി അവാർഡ്
**അപ്പോയ്മെന്റില്ലാത്ത അതിഥി*ക്ക് ബ്രിട്ടീഷ് കൗൺസിൽ അവാർഡ്

## അവലംബം

## കൂടുതൽ വായനക്ക്
*വെബ്ദുനിയയിലെ മോഹനവർമ്മയുടെ വീഡിയോ അഭിമുഖം 

വർഗ്ഗം:1936-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
വർഗ്ഗം:മലയാളം പത്രപ്രവർത്തകർ
ജീവകം സി

വെള്ളത്തിൽ ലയിക്കുന്ന ഒരു ജീവകമാണു് **ജീവകം സി** (**എൽ. അസ്കോർബിക് അമ്ലം**).

അസ്കോർബിക് അമ്ലത്തിന്റെ ഒരു അയോൺ ആയ അസ്കോർബേറ്റ് എല്ലാ ജീവജാലങ്ങളിലും ചയാപചയത്തിനു(metabolism) അവശ്യമായ  ഘടകമാണ്. ഭൂരിഭാഗം ജീവികൾക്കും സ്വന്തമായി ഈ ജീവകം നിർമ്മിക്കാനുള്ള കഴിവുണ്ടു്  . എന്നാൽ ചില മീനുകൾ  പക്ഷികൾ, വവ്വാലുകൾ, ഗിനിപ്പന്നികൾ, കുരങ്ങന്മാർ, മനുഷർ തുടങ്ങിയ ജീവിവർഗങ്ങൾക്കു ഈ ജീവകം ഭക്ഷണത്തിലൂടെ ലഭിക്കേണ്ടതുണ്ട്. ലോകാരോഗ്യ സംഘടനയുടെ ശുപാർശ അനുസരിച്ചു് ഒരാൾക്ക് , ദിവസേന 45 മില്ലീഗ്രാം ജീവകം സി ആവശ്യമുണ്ട്..

ജീവകം സി യുടെ കുറവു മൂലം  ഉണ്ടാവുന്ന രോഗമാണു് സ്കർവി.
## സ്രോതസ്സുകൾ
നാരങ്ങ, ഓറഞ്ച് തുടങ്ങിയ നാരങ്ങ വർഗത്തിലുള്ള ഫലങ്ങളിലും, മുന്തിരിങ്ങ, തക്കാളി, കാബേജ്, നെല്ലിക്ക തുടങ്ങിയവയിലും ഇലക്കറികളിലും അസ്കോർബിക് അമ്ലം സുലഭമായുണ്ട്. കൈതച്ചക്ക, തണ്ണിമത്തൻ, പപ്പായ, ഏത്തപ്പഴം, കോളിഫ്ളവർ, ചേമ്പ്, ഉള്ളി, വെളുത്തുള്ളി, കുരുമുളക്, മുളക് എന്നിവയിലും ജീവകം സി അടങ്ങിയിട്ടുണ്ട്. ഉരുളക്കിഴങ്ങ്, വാഴപ്പഴം, കാരറ്റ്, ആപ്പിൾ തുടങ്ങിയവയിൽ ഈ ജീവകത്തിന്റെ അളവ് താരതമ്യേന കുറവാണ്. പശുവിൻ പാലിലുള്ളതിനെക്കാൾ മൂന്നോ നാലോ ഇരട്ടി അസ്കോർബിക് അമ്ളം മനുഷ്യ സ്തന്യത്തിൽ അടങ്ങിയിട്ടുണ്ട്. മത്സ്യത്തിലും മാംസത്തിലും എണ്ണയിലും ഈ ജീവകം അടങ്ങിയിട്ടില്ല. വേവിച്ച ഭക്ഷണ പദാർഥങ്ങളിൽ അടങ്ങിയിട്ടില്ലാത്ത ജീവകവുമാണിത്.

## മനുഷ്യരിൽ

ആഹാരത്തിലൂടെ ലഭ്യമാകുന്ന ജീവകം സി മനുഷ്യ ശരീരത്തിൽ അധിവൃക്ക ഗ്രന്ഥി (supra renal gland), പിറ്റ്യൂട്ടറി ഗ്രന്ഥി, വൃക്കകൾ, കരൾ, അണ്ഡാശയം, കണ്ണ് മുതലായ സ്ഥലങ്ങളിൽ സംഭരിക്കപ്പെടുന്നു. അധികമായി വ്യായാമം ചെയ്യുമ്പോഴും തളർച്ച മുതലായവ ബാധിക്കുമ്പോഴുമാണ്  ജീവകം സി ഉപയോഗിക്കപ്പെടുന്നത്. 

ജീവകം സിയുടെ അഭാവം ആദ്യമായി ബാധിക്കുന്നതു് മീസെൻകൈമൽ (mesenchymal) കലകളുടെ പ്രവർത്തനശേഷിയെയാണ്. തന്മൂലം കൊളാജൻ, ഡെൻറീൻ, ഓസ്റ്റിയോയ്ഡ് (osteoid)ബന്ധകവസ്തുക്കൾ എന്നിവയുടെ ഉത്പാദനം മന്ദീഭവിക്കും. തത്ഫലമായി കാപ്പിലറി രക്തധമനികൾ പൊട്ടാനിടയാകുന്നു. പല്ലുകൾ ഇളകി കൊഴിയും, മോണയിൽ നിന്നു രക്തം വരും, സന്ധികൾക്കു് ബലക്ഷയവും വീക്കവുമുണ്ടാകും. ഇതെല്ലാം സ്കർവി (scurvy) രോഗത്തിന്റെ ലക്ഷണങ്ങളാണ്. സ്കർവി രോഗം ബാധിക്കാതിരിക്കാൻ ജീവകം സി ആവശ്യത്തിന് ഉണ്ടായിരിക്കണം. ക്ഷീണം, തളർച്ച, സാംക്രമിക രോഗങ്ങളുടെ പകർച്ച എന്നിവ തടയാനും ഇതു സഹായകമാണു്. മുറിവുകൾ ഉണങ്ങാനും ഇതു സഹായിക്കുന്നു. കൊളസ്ട്രോൾ നിയന്ത്രിക്കുന്നു, രക്തക്കുഴലുകൾ വികസിതമായിരിക്കാൻ സഹായിക്കുന്നതിനാൽ അധിക രക്തസമ്മർദ്ദവും ഹൃദ്രോഗങ്ങളും ഒരു പരിധിവരെ കുറയ്ക്കുന്നു. കണ്ണിനെ തിമിരരോഗം ബാധിക്കാനുള്ള സാധ്യത കുറയ്ക്കുന്നു; പ്രമേഹരോഗികൾക്കു കണ്ണിന്റെയും വൃക്കകളുടെയും നാഡികൾക്കുണ്ടാകുന്ന നാശം ഒഴിവാക്കുന്നു; രക്തത്തിലെ ഈയ(lead)ത്തിന്റെ അളവു കുറയ്ക്കുന്നു; ഇരുമ്പിന്റെ ആഗിരണം വർദ്ധിപ്പിക്കുന്നു.

ശിശുക്കൾക്കും ഗർഭിണികൾക്കും മുലയൂട്ടുന്ന അമ്മമാർക്കും പ്രായം ചെന്നവർക്കും ജീവകം സി കൂടുതൽ ആവശ്യമാണ് . അമോണിയം ക്ലോറൈഡുപോലെയുള്ള ചില ഔഷധങ്ങൾ സേവിക്കുമ്പോൾ ഈ ജീവകം മൂത്രത്തിലൂടെ നഷ്ടപ്പെടാനിടയുണ്ട്. അതിനാൽ ഇത്തരം ഔഷധങ്ങളുപയോഗിക്കുന്നവർ കൂടിയ അളവിൽ ജീവകം സി കഴിക്കണം. വിളർച്ചയ്ക്കു ചികിത്സിക്കാൻ ഫോളിക് അമ്ലവുമായി കലർത്തി ഇതു നല്കി വരുന്നു. പൊള്ളലേല്ക്കുന്നവർക്ക് ഇത് ഔഷധമായി നല്കാറുണ്ട്. അധിമാത്രയിൽ ഇത് നല്കേണ്ട അവസ്ഥയിൽ സാന്ദ്രീകൃതരൂപത്തിൽ ഉള്ളിൽ കഴിക്കാനോ കുത്തിവയ്പു വഴിയോ കൊടുക്കുന്നു.

ഒരു നല്ല ആന്റി ഓക്സിഡന്റായതിനാൽ അർബുദജന്യ പദാർത്ഥങ്ങളെ ശരീരത്തിൽ നിന്നും ഒഴിവാക്കാൻ ഇത് സഹായകമാണ്. ടൈറോസിൻ ഉപാപചയത്തിലും ഫോളിക് അമ്ലം - ഫോളിനിക് അമ്ലം പരിവർത്തനത്തിലും അസ്കോർബിബിക് അമ്ലത്തിനു പങ്കുണ്ട്.
## അവലംബം


വർഗ്ഗം: ജീവകങ്ങൾ
വിനയൻ

മലയാളചലച്ചിത്രലോകത്തെ ഒരു പ്രമുഖ  ചലച്ചിത്രസം‌വിധായകനാണ് **വിനയൻ**.

## ചലച്ചിത്രജീവിതം
മോഹൻ ലാലുമായി രൂപസാദൃശ്യമുള്ള മദൻ ലാൽ എന്ന വ്യക്തിയെ നായകനാക്കി *സൂപ്പർ സ്റ്റാർ* എന്ന ചിത്രം സം‌വിധാനം ചെയ്തുകൊണ്ടാണ് ഇദ്ദേഹം ചലച്ചിത്രലോകത്തേയ്ക്ക് കടന്ന് വന്നത്. മോഹൻ ലാലിനെ നായകനാക്കി വിനയൻ ചലച്ചിത്രങ്ങൾ ഒന്നും ചെയ്തിട്ടില്ലെങ്കിലും മമ്മൂട്ടി (*ദാദാ സാഹിബ്*, *രാക്ഷസരാജാവ്*), സുരേഷ് ഗോപി (*[[ബ്ലാക്ക്‌ക്യാറ്റ് (മലയാളചലച്ചിത്രം)|ബ്ലാക്ക്‌ക്യാറ്റ്]]*), ജയറാം (*ദൈവത്തിന്റെ മകൻ*), പൃഥ്വിരാജ് (*സത്യം*, *വെള്ളിനക്ഷത്രം*), ദിലീപ് (*വാർ & ലവ്*), കലാഭവൻ മണി (*വാസന്തിയും ലക്ഷ്മിയും പിന്നെ ഞാനും*, *കരുമാടിക്കുട്ടൻ*) എന്നീ മറ്റ് മുൻനിര നടന്മാർ വിനയൻ ചിത്രങ്ങളിലെ നായകന്മാരായിട്ടുണ്ട്.

ജയസൂര്യ (*ഊമപ്പെണ്ണിന് ഉരിയാടാപ്പയ്യൻ*), മണിക്കുട്ടൻ (*ബോയ് ഫ്രണ്ട്*) എന്നീ നടന്മാർ വിനയന്റെ ചിത്രങ്ങളിലൂടെയാണ് അഭിനയരംഗത്തേയ്ക്ക് കടന്ന് വന്നത്.

2005-ൽ *അത്ഭുത ദ്വീപ്* എന്ന പേരിൽ 300 കുള്ളന്മാരെ വച്ച് ഒരു സിനിമയെടുത്തിരുന്നു. ഈ ചിത്രത്തിൽ നായകനായ രണ്ട് അടി മാത്രം ഉയരമുള്ള അജയ് കുമാർ (ഗിന്നസ് പക്രു) ലോകത്തിലെ ഏറ്റവും ഉയരം കുറഞ്ഞ നായകനായി ഗിന്നസ് പുസ്തകത്തിലും ലിംക ബുക്ക് ഓഫ് റെക്കോർഡുകളിലും സ്ഥാനം നേടി. ഈ സിനിമ പിന്നീട് തമിഴിലും വിനയൻ പുനർനിർമ്മിക്കുകയുണ്ടായി. അജയൻ തന്നെയായിരുന്നു ഈ ചിത്രത്തിലേയും നായകൻ. വിനയന്റെ തന്നെ *ഊമപ്പെണ്ണിന് ഉരിയാടാപയ്യൻ* എന്ന ചിത്രവും വിനയൻ തമിഴിൽ പുനർനിർമ്മിച്ചിരുന്നു. വിനയൻ സംവിധാനം ചെയ്ത ആകാശഗംഗ എന്ന യക്ഷിച്ചിത്രം മലയാളത്തിലെ മികച്ച ഹൊറർ സിനിമകളിലൊന്നാണ്.

ഫിലിം തൊഴിലാളികളുടെ സംഘടനയായ മാക്‌ടയുടെ പ്രസിഡന്റ് ആയിരുന്നിട്ടുണ്ട് വിനയൻ. ആ സമയത്ത് മറ്റ് അംഗങ്ങളുമായി ഉണ്ടായ അഭിപ്രായവ്യത്യാസം കാരണം ഈ സംഘടന പിളരുകയും പിരിഞ്ഞുപോയവർ മറ്റൊരു സംഘടന ഉണ്ടാക്കുകയും ചെയ്തു. വിനയൻ പിന്നീട് മാക്‌ട പ്രസിഡന്റ് സ്ഥാനം രാജി വച്ചു.

## ചലച്ചിത്രങ്ങൾ
* പത്തൊൻപതാം നൂറ്റാണ്ട് (2022)
* ആകാശഗംഗ 2 (2019)
* ചാലക്കുടിക്കാരൻ ചങ്ങാതി
* ഡ്രാക്കുള
* യക്ഷിയും ഞാനും
* രഘുവിന്റെ സ്വന്തം റസിയ
* ഹരീന്ദ്രൻ ഒരു നിഷ്കളങ്കൻ
* ബ്ളാക് കാറ്റ്
* അതിശയൻ
* കല്യാണ സൗഗന്ധികം
* സൂപ്പർസ്റ്റാർ
* മിസ്റ്റർ ക്ലീൻ
* ശിപായി ലഹള
* വാസന്തിയും ലക്ഷ്മിയും പിന്നെ ഞാനും
* കരുമാടിക്കുട്ടൻ
* രാക്ഷസരാജവ്‌
* ദൈവത്തിന്റെ മകൻ
* ദാദാ സാഹിബ്
* വാർ &ലവ്
*

## പുറത്തേക്കുള്ള കണ്ണികൾ
*

## അവലംബം

വർഗ്ഗം:മലയാളചലച്ചിത്രസംവിധായകർ